Ψωμί-Παιδεία-Ελευθερία-Ντροπή! | Στείριδα – el Steiri – Στείρι Βοιωτίας\n← Ο Ομπάμα φεύγει, τα προβλήματα μένουν!\nΑνακοίνωση Νομαρχιακής Επιτροπής ΣΥΡΙΖΑ Βοιωτίας. →\nPosted on 17/11/2016\tby Στειριώτης\nΑπό το 1974 και για αρκετά χρόνια πίστευα ότι είναι ύβρις για το Πολυτεχνείο να μετατραπεί από μνήμη αυθόρμητης νεολαιίστικης εξέγερσης κατά της χούντας σε επίσημη σχολική γιορτή και αργία. Από τότε ζούμε την ύβρι να καταθέτει στεφάνια ο κάθε άσχετος καρεκλοκένταυρος της πολιτικής εξουσίας και καθένας απ αυτούς που το ξεπούλησαν για μια καρέκλα εξουσίας. Φέτος τα μέλη της κυβέρνησης τους ξεπέρασαν όλους σε έλλειψη τσίπας.\nΤα γράφω αυτά γιατί το Πολυτεχνείο ήταν πάνω απ όλα τα άλλα και έξω από ιδεολογικές διαφορές ένα ΟΧΙ. Ένα αυτοθυσιακό ΟΧΙ μιας χούφτας νέων κυρίως, που το βροντοφώναξαν αψηφώντας τις συνέπειες από τα βασανιστήρια στα κελιά του ΕΑΤ ΕΣΑ και της Ασφάλειας και αψηφώντας τις συνέπειες του θανάτου από τους ελεύθερους σκοπευτές και τους ασφαλίτες γύρω από τα πολύπαθα κτήρια.\nΜ αυτή την έννοια, το Πολυτεχνείο και το μήνυμά του είναι πρώτα και κύρια ένα: Η αντίσταση και η υπεράσπιση ιδεών, αψηφώντας τις συνέπειες.\nΣτα χρόνια που έχουν περάσει κατέληξα μέσα μου ότι οι νέες γενιές θα ήταν χρήσιμο για την κοινωνία αν διδάσκονταν αυτή τη στάση. Κι έτσι συμφιλιώθηκα με την ιδέα της γιορτής στα σχολεία και της διδαχής αυτής της εξέγερσης, ακόμα κι αν τέτοιου είδους φιέστες έχουν τουλάχιστον δύο παρενέργειες:\nΗ πρώτη είναι ότι το πιο συχνά εξελίσσονται σε καρικατούρα του γεγονότος που εξυμνούν, είτε μυθολογώντας και τερατολογώντας είτε μετατρέποντάς το σε ρουτίνα.\nΗ δεύτερη είναι η μετατροπή μιας εξέγερσης που σπρώχτηκε από δίψα για ελευθερία σε υποχρέωση. Γιατί η γιορτή και η αργία είναι υποχρέωση. Δουλεία. Αγγαρεία για τους μαθητές. Εξαρτάται απ το δάσκαλο. Και δεν είναι πολλοί οι κατάλληλοι.\nΠαρ όλα αυτά, και παρά το γεγονός ότι η συμμετοχή σ εκείνη την εξέγερση εξαργυρώθηκε από μερικούς σε πολιτικά και οικονομικά οφέλη διατήρησα την πεποίθηση ότι τέτοιες μνήμες και διδάγματα είναι χρήσιμο για τη Δημοκρατία να μεταβιβάζονται, παρά τις επί μέρους κακοποιήσεις τους, επειδή η Δημοκρατία δεν ξέρει ποτέ πότε θα χρειαστεί πάλι της εξέγερση για την υπεράσπισή της. Ως συνήθως με κινητήρια δύναμη τη νεολαία.\nΟ δεύτερος σοβαρός λόγος που αποκρυστάλωσα αυτή την άποψη ήταν ότι από τους όχι πάνω από περίπου 5.000 ανθρώπους που με τον έναν ή τον άλλο τρόπο συμμετείχαν πριν, κατά και μετά τα γεγονότα του Νοέμβρη του ’73, η συντριπτική πλειονότητα παρέμεινε σεμνά στην ανωνυμία και στην Αθήνα και στην Πάτρα και στη Θεσσαλονίκη και στο Ηράκλειο και στα Γιάννενα.\nΕπειδή αυτοί οι πραγματικοί ήρωες μαζί με τους επώνυμους σαν τον Μήτσο τον Παπαχρήστο και την Πέπη τη Ρηγοπούλου, που παρέμειναν σεμνοί, αισθάνθηκαν ότι το μόνο που έκαναν ήταν το καθήκον τους απέναντι σ αυτά που πίστευαν και τίποτε παραπάνω. Αυτό όμως το τίποτε παραπάνω είναι το παραπάνω απ όλα.\nΚι αυτό το τελευταίο είναι χρήσιμο για τη Δημοκρατία να διδάσκεται.\nΑν το Πολυτεχνείο είναι μάθημα αυτοθυσιακής αντίστασης για την υπεράσπιση της Δημοκρατίας, είναι σχιζοφρενικό, ντροπιαστικό και χείριστο παράδειγμα για τη νεολαία όλοι αυτοί που παρελαύνουν με τα στεφάνια τους για να τιμήσουν το δίδαγμα- γιατί περί αυτού πρόκειται- την ώρα, που έχουν σκύψει και σκύβουν το κεφάλι, εφαρμόζοντας στην πράξη αυτά που λένε ότι δεν πιστεύουν, με τη γελοία δικαιολογία «ότι πιέστηκαν»!\nΔεν έχω καμιά απαίτηση από τους συντηρητικούς πολιτικούς που πιστεύουν και εφαρμόζουν συντηρητικές πολιτικές και δεν αισθάνομαι ότι ξεπουλάνε τίποτε ή ότι κακοποιούν τη μνήμη της Εξέγερσης, τιμώντας την, αρκεί να μην είναι φασίστες. Αυτό κι αν θα ήταν γλοιώδης υποκρισία. Δεν διαφήμισαν ποτέ ότι οι ιδέες τους είναι πάνω απ΄όλα και ότι θα τις υπερασπιστούν μέχρι θανάτου, ούτε ορκίζονται νυχθημερόν σε αγάλματα και ιστορίες ανυποχώρητης αντίστασης, έχοντας στα χείλη τους ένα «όχι» για όλα με όσα δεν συμφωνούν.\nΌταν έχεις για σημαία σου τα «όχι», αυτά τα «όχι» σε υποχρεώνουν να είσαι και συνεπής μαζί τους. Αλλιώς ξεφτιλίζεις τη σημαία σου. Κι αυτό αφορά σε όλους. Επειδή η πράξη τεκμηριώνει τη θεωρία. Στην πράξη φαίνεσαι ποιος είσαι κι όχι στη θεωρία.\nΑφορά, όμως κυρίως, όσους από την ελληνική αριστερά έχουν χτίσει μια ζωή και μια πολιτική παρουσία πάνω στα «όχι», που εδώ και ενάμισι χρόνο έχουν μετατρέψει σε «ναι», με τη γελοία δικιολογία ότι πιέστηκαν από τους κακούς και από τις συνθήκες! Ακόμα πιο γελοίο, επικαλούνται για όλα αυτά τα «ναι» το εθνικό συμφέρον! Ανακάλυψε και η ελληνική νεοαριστερά το έθνος, για το οποίο βγάζει σπυριά από τα γενοφάσκια της… Προφανώς το βρήκε κάτω από τις καρέκλες που κάθεται, σιτιζόμενη στο Πρυτανείο.\nΒλέποντας, λοιπόν, όλους αυτούς τους δήθεν κυβερνητικούς αγωνισταράδες, που δεν έχουν τολμήσει να εφαρμόσουν ούτε ένα «όχι» απ αυτά που εύκολα ξεστομίζουν, να καταθέτουν στεφάνια στο μνημείο του Δημοκρατικού και αυτοθυσιακού ΟΧΙ, στο Πολυτεχνείο αναρωτιέμαι:\nΠόσο μεγαλύτερη αναξιοπρέπεια μπορείς να διδάξεις στη νεολαία, εσύ, σαν ζωντανό παράδειγμα αναξιοπρέπειας;


Είναι η κλιματική δίκοπο μαχαίρι για τις ασφαλιστικές εταιρείες; - Mavros\nΕίναι η κλιματική δίκοπο μαχαίρι για τις ασφαλιστικές εταιρείες;\nΗ κλιματική αλλαγή τις τελευταίες δεκαετίες έχει ανατρέψει τις ισορροπίες και τις σταθερές στο χώρο της ασφάλισης. Η επέλαση των ακραίων φαινομένων και η διαρκής αύξηση των καταστροφών από φυσικά φαινόμενα θέτει σε πρώτο πλάνο την αξία της ασφάλισης, με την ασφαλιστική βιομηχανία να καλείται να διαχειριστεί το οικονομικό βάρος των καταστροφών. Πού, ωστόσο, τοποθετούνται τα όρια της ασφαλιστικής βιομηχανίας;\nΟι απώλειες διαρκώς πολλαπλασιάζονται, με τις εταιρείες να περιορίζουν όλο και περισσότερο το εύρος των καλύψεών τους ή σε αρκετές περιπτώσεις να ασφαλίζουν επιλεκτικά και με αυστηρά κριτήρια, ιδίως στον κλάδο περιουσίας, προκειμένου να προστατευθούν από τις τραγικές απώλειες που θα σήμαινε μια νέα καταστροφή.\nΟ παγκόσμιος ασφαλιστικός μεσίτης Howden δημοσίευσε μια νέα έκθεση που αποκαλύπτει τις μεγάλες απώλειες που έχει αντιμετωπίσει ο κλάδος τη τελευταία δεκαετία από έντονα καιρικά φαινόμενα και καταστροφές που σχετίζονται με την κλιματική αλλαγή. Στη νέα έκθεσή του με τίτλο «Κλίμα σε κίνδυνο», ο όμιλος Howden αναλύει τη δραματική αύξηση στη συχνότητα αλλά και το μέγεθος των απωλειών της βιομηχανίας που σχετίζονται με τις καιρικές συνθήκες τα τελευταία 50 χρόνια.\nΑπό το 2017, η ασφαλιστική αγορά έχει καταβάλει πάνω από 10 δισεκατομμύρια δολάρια σε απώλειες που σχετίζονται με τις καιρικές συνθήκες, με τη συχνότητα των καιρικών καταστροφών να υπερδιπλασιάζεται σε σχέση με τις προηγούμενες δεκαετίες.\nΜάλιστα, οι πυρκαγιές βρίσκονται στην κορυφή της λίστας με τους μεγαλύτερους κινδύνους για τις ασφαλιστικές εταιρείες, με τις παγκόσμιες ασφαλισμένες απώλειες από πυρκαγιές να αυξάνονται ανησυχητικά, φτάνοντας έως και το 500% μεταξύ 2010-2019.\n«Ο ρυθμός της αλλαγής σε σχετικά σύντομο χρονικό διάστημα αρχίζει να κινεί την (αντα)ασφαλιστική αγορά. Η σημαντική αλλαγή στην εμπειρία ζημιών αναγκάζει τους ασφαλιστές και τους αντασφαλιστές να επανεκτιμήσουν τις απόψεις τους για τον κίνδυνο», αναφέρει η έκθεση. «Η έρευνα του Howden υποδεικνύει ότι όσοι περιμένουν να επιστρέψουν στα επίπεδα ζημιών των προηγούμενων ετών είναι πιθανό να απογοητευτούν: το παρελθόν δεν είναι πλέον οδηγός για το μέλλον για ευαίσθητους στο κλίμα κινδύνους».\nΗ μελέτη υπογραμμίζει τη σχέση μεταξύ των ακραίων καιρικών φαινομένων και των υψηλότερων ασφαλισμένων ζημιών από καταστροφές, γεγονός που αυξάνει την ανάγκη για ασφάλιση. Ωστόσο, η προσβασιμότητα είναι ένα διαρκές πρόβλημα για πολλούς. Οι αναδυόμενες αγορές με χαμηλότερα ποσοστά διείσδυσης των ασφαλίσεων και υψηλότερο κίνδυνο μείωσης του ΑΕΠ βρίσκονται στην κορυφή των κλιματικών συνεπειών.\nΟ David Howden, διευθύνων σύμβουλος του Ομίλου Howden, τόνισε τη σημασία της ανοικοδόμησης μοντέλων ασφάλισης με σκοπό μια πιο στοχευμένη απάντηση στην κλιματική αλλαγή που απειλεί τους πιο ευάλωτους πληθυσμούς του κόσμου. «Δεν μπορούμε να συνεχίσουμε με ένα μοντέλο που προστατεύει μόνο αυτούς που μπορούν να το αντέξουν οικονομικά», αναφέρει χαρακτηριστικά.\n«Οι παραδοσιακές μέθοδοι χρηματοδότησης ανακούφισης από καταστροφές δεν μπορούν να συμβαδίσουν με τη ζήτηση και τα υπάρχοντα προϊόντα μεταφοράς κινδύνου δεν μπορούν να καλύψουν το χάσμα προστασίας», δήλωσε ο Charlie Langdale, επικεφαλής του τμήματος κλιματικών κινδύνων και ανθεκτικότητας του ομίλου Howden. «Το μέγεθος του ζητήματος απαιτεί κάτι πολύ πιο ευφάνταστο και καινοτόμο, κάτι που επαναφέρει τον τρόπο με τον οποίο χρηματοδοτείται η βοήθεια σε περίπτωση καταστροφών, με την ασφάλιση στον πυρήνα της.»\nΤο ζήτημα που προκύπτει μοιραία από την όλη συζήτηση είναι ένα. Θα αντέξει η ασφαλιστική βιομηχανία τα αλλεπάλληλα χτυπήματα των φυσικών καταστροφών ή θα λυγίσει από το βάρος των ζημιών; Ως γνωστόν, οι ασφαλιστικές εταιρείες, αναπτύσσοντας διαρκώς πολιτικές αντιμετώπισης κρίσεων, είναι σε θέση να διαχειριστούν τις οικονομικές απώλειες και τους κινδύνους που φέρει η κλιματική αλλαγή. Το ζήτημα έγκειται στο εάν οι πολίτες έχουν συνειδητοποιήσει το μέγεθος του κινδύνου και έχουν εξίσου προνοήσει για την κάλυψη των επικείμενων καταστροφών. Πρόκειται συνεπώς για το ζήτημα της αλληλεπίδρασης και της εμπιστοσύνης μεταξύ των πολιτών και των ασφαλιστικών εταιρειών κάτω από το νέο πλαίσιο των αναγκών που διαμορφώνει η επιτακτική ανάγκη πρόβλεψης και πρόληψης του κινδύνου.


ΣΚΑΪ - NewsIT\nΚαμπάνα: Το μπορδοροδοκόκκινο της Μοιραράκη, τα σχέδια Στικούδη με Παναγιώταρου και το αστείο με Πορτοσάλτε!\nΝΤΙΝ Πρώτη μέρα του Απρίλη και μακάρι όσα τις τελευταίες ημέρες έχουν δει το φως της δημοσιότητας για την υπόθεση της Πάτρας να ήταν πρωταπριλιάτικο ψέμα. Δυστυχώς όμως, αποδεικνύεται ότι η ζωή γράφει τα πιο σκληρά σενάρια! Οι πρωταγωνιστές τους ζουν ανάμεσά μας και δεν «ξεπηδούν» από το ευφάνταστο μυαλό κάποιου συγγραφέα ιστοριών θρίλερ! Ωστόσο, ... Περισσότερα\nThe Masked Singer: Από το εντυπωσιακό σκηνικό με το κέφι στην αμήχανη πολυλογία και το πλαστικό ψυγείο\nΠρεμιέρα χθες για το Masked Singer που ήρθε και στη χώρα μέσα από τη συχνότητα του ΣΚΑΪ και γέμισε το τηλεοπτικό τοπίο με χρώματα…! Με χρώματα! Αυτό. Γιατί εκτός από τα πολύχρωμα κοστούμια που κατάφεραν να κάνουν αισθητή την παρουσία τους, όλα τα υπόλοιπα ήρθαν… αλλά δεν πάτησαν γερά στην πίστα του show. Αυτό δεν ... Περισσότερα\nΕμινέ Ερντογάν: Έστειλε βιβλίο με τις συνταγές της στον ΣΚΑΪ\nΗ Εμινέ Ερντογάν φημίζεται στην Τουρκία για τις συνταγές της, ενώ ο στραγαλάτος χαλβάς της κατάφερε να εντυπωσιάσει ακόμα και τον Κυριάκο Μητσοτάκη κατά την πρόσφατη επίσκεψή του στην Κωνσταντινούπολη. Το περιστατικό φυσικά δεν πέρασε απαρατήρητο από τα ΜΜΕ, με τους δημοσιογράφους του ΣΚΑΪ να ζητούν από τον Άκη Πετρετζίκη να ετοιμάσουν τον περιβόητο χαλβά. ... Περισσότερα\nΚαταστροφές και Θρίαμβοι: Όταν το παρελθόν δείχνει το μέλλον!\nΈνα οδοιπορικό στο παρελθόν με σκοπό να φανταστούμε το μέλλον. Η καινούργια μίνι σειρά ντοκιμαντέρ του ΣΚΑΪ φέρνει στο προσκήνιο επτά μεγάλους ιστορικούς κύκλους της ιστορίας μας με κοινά στοιχεία: μεγαλόπνοα σχέδια, μεγάλες καταστροφές αλλά και εντυπωσιακούς θριάμβους. Όπως αναφέρεται στο δελτίο Τύπου του σταθμού: «Διακόσια χρόνια μετά το ξέσπασμα της Ελληνικής Επανάστασης και δώδεκα χρόνια ... Περισσότερα\nΤην έκρηξη του Άδωνι Γεωργιάδη προκάλεσε σχόλιο της δημοσιογράφου Μαρίας Αναστασοπούλου, κατά την διάρκεια συνέντευξης του υπουργού Ανάπτυξης και Επενδύσεων στο ΣΚΑΪ το πρωί της Τρίτης (28/12). Η δημοσιογράφος αναφέρθηκε στη δήλωση του πρωθυπουργού Κυριάκου Μητσοτάκη ότι διανύουμε το «τελευταίο μίλι» της πανδημίας του κορονοϊού, με τον υπουργό να αντιδρά έντονα. Το πρωί της Τρίτης (28/12) ... Περισσότερα\nΕπεισοδιακή ήταν η αποχώρηση του προέδρου της ΠΟΑΣΥ, Γρηγόρη Γερακαράκου, από το πάνελ του ΣΚΑΪ σήμερα Πέμπτη (2.12.2021) το πρωί μετά από ένταση που προκλήθηκε με αφορμή τον χαρακτηρισμό αστυνομικών ως «μπάτσων» από τον βουλευτή της Νέας Δημοκρατίας, Μπάμπη Παπαδημητρίου. Ο Γρηγόρης Γερακαράκος δεν πείστηκε από τις εξηγήσεις των παρουσιαστών και αποχώρησε από το πάνελ ... Περισσότερα\nTOP CHEF: Κόψιμο επεισοδίων παρά τις αντιδράσεις\nΠολύ νωρίτερα από τα αρχικά σχέδια και προγραμματισμό θα ρίξει τίτλους τέλους το ριάλιτι μαγειρικής του ΣΚΑΪ. Οι όλο και πιο χαμηλά πτήσεις του TOP CHEF στους πίνακες τηλεθέασης που πλησιάζουν να γίνουν… εδάφους, αναγκάζουν τα στελέχη του σταθμού να πάρουν την… ψαλίδα και να το… προσγειώσουν μία και καλή. Ενδεικτικά να αναφέρουμε ότι το ... Περισσότερα\nΑλλαγή στο πρόγραμμα του ΣΚΑΪ λόγω του θανάτου του μεγάλου Έλληνα συνθέτη Μίκη Θεοδωράκη. Ο σταθμός του Φαλήρου, απόψε στις 9, θα προβάλλει το επεισόδιο της σειράς ντοκιμαντέρ «Έλληνες του Πνεύματος και της Τέχνης» που είχε γυρίσει με τον Μίκη Θεοδωράκη να ξετυλίγει την ιστορία της ζωής του, ενώ ταυτόχρονα σκιαγραφείται η ιστορία της Ελλάδας ... Περισσότερα\nΑυτοί είναι οι κριτές του TOP CHEF\nΕίναι ένα από τα πιο δημοφιλή και επιτυχημένα ριάλιτι μαγειρικής στον κόσμο, ενώ έχει… ακονίσει ξανά τα μαχαίρια του στη χώρα μας, πριν από πολλά χρόνια, έχοντας σημειώσει υψηλά νούμερα τηλεθέασης. Λογικό λοιπόν που επιστρέφει στο εγχώριο τηλεοπτικό τοπίο με σκοπό να… ψήσει τους τηλεθεατές να συντονίζονται καθημερινά στον ΣΚΑΪ. Λογικό επίσης είναι που οι ... Περισσότερα\nSurvivor: Χτύπησε κόκκινο στην τηλεθέαση – Ο ρόλος του Λιανού\nΜε πολύ ψηλά τις τηλεθεάσεις ολοκληρώθηκε χθες ο τελικός του ριάλιτι επιβίωσης, δίνοντας έτσι το πράσινο φως και για την καινούργια σεζόν. Συγκεκριμένα, ο τελικός του Survivor έδωσε στον ΣΚΑΪ 42,2% μέσο όρο στο γενικό σύνολο και 40,8% στο δυναμικό κοινό, με πιο φανατικό κοινό τους άνδρες, ηλικίας 18-24 ετών, όπου σημείωσε 53,2%, ενώ αμέσως μετά, ... Περισσότερα\nΣτην τελική ευθεία το ριάλιτι επιβίωσης του ΣΚΑΪ έχοντας διαγράψει μία πετυχημένη πορεία στους πίνακες τηλεθέασης, αλλά και στο είδος του. Πώς όμως θα φτάσουμε στον μεγάλο νικητή του Survivor; Όπως πρώτα σας είχαμε ενημερώσει από το newsit.gr την Κυριακή 4 Ιουλίου θα παρακολουθήσουμε σε ζωντανή μετάδοση από το ανοιχτό θέατρο του Άλσους Γαλατσίου τον ... Περισσότερα\nΚι άλλη αποχώρηση από τον ΣΚΑΪ\nΤο δρόμο της εξόδου επιλέγουν να ακολουθήσουν αρκετοί τον τελευταίο καιρό στο κανάλι του Φαλήρου, δημιουργώντας πολλά ερωτηματικά για το τι συμβαίνει στον ΣΚΑΪ και μάλιστα στη διοικητική του πυραμίδα. Πριν από λίγες ημέρες λοιπόν αποχώρησε από τον ΣΚΑΪ, Έλλη Κολτσιδοπούλου, που ήταν Σύμβουλος Προγράμματος του σταθμού τα τελευταία δύο χρόνια. Αν και προς το παρόν δεν έχει ... Περισσότερα


Παπούτσια Patrizia Pepe - IFY Shoes\nΕύρος Τιμής: 44.5€ - 242.95€ 138 παπούτσια\nΣανδάλια Patrizia Pepe PJ175.01\nΣανδάλια Patrizia Pepe PJ175.01 Black Διαθέσιμο για γυναίκες.\nΣανδάλια Patrizia Pepe PJ176.01\nΣανδάλια Patrizia Pepe PJ176.01 Black Διαθέσιμο για γυναίκες.\nΜποτίνια Patrizia Pepe PJ623.31\nΜποτίνια Patrizia Pepe PJ623.31 Black Διαθέσιμο για γυναίκες.\nΜπότες Patrizia Pepe PJ624.01\nΜπότες Patrizia Pepe PJ624.01 Black Διαθέσιμο για γυναίκες.\n158.95 € 113.96 €Περισσότερα »\nΣαγιονάρες Patrizia Pepe – Black Διαθέσιμο για γυναίκες.\nΓόβες Patrizia Pepe – Grey Διαθέσιμο για γυναίκες.


7 σημάδια που θα σας βοηθήσουν να αναγνωρίσετε ένα άτομο που πάσχει από διπολική διαταραχή - Fanpage\nΗ Διπολική Διαταραχή, που αναφερόταν στο παρελθόν με τον όρο «μανιοκατάθλιψη», είναι μια σοβαρή ψυχική νόσος η οποία χαρακτηρίζεται κυρίως από διαταραχή στη συναισθηματική λειτουργία του ατόμου. Βασική εκδήλωσή της είναι οι ακραίες διακυμάνσεις στη διάθεση που συμπαρασύρουν τη σκέψη, τη δραστηριότητα και τη γενικότερη συμπεριφορά του ατόμου. Κύριο χαρακτηριστικό της είναι η εναλλαγή φάσεων μανίας με φάσεις κατάθλιψης, μεταξύ των οποίων παρεμβάλλονται διαστήματα με φυσιολογική διάθεση.\n6. Υπερβολικές δαπάνες\nΑΛΗΘΕΙΕΣΔΙΠΟΛΙΚΗ ΔΙΑΤΑΡΑΧΗΣΗΜΑΔΙΑΨΥΧΙΚΕΣ ΑΣΘΕΝΕΙΕΣΨΥΧΟΛΟΓΙΑ


SUSPECT: ΣΕ ΔΙΟΡΙΖΩ ΣΤΗΝ ΚΑΡΕΚΛΑ\nΤα κρούσματα βροχή με τους συγγενείς, γκόμενους και ξάδελφους της κυβέρνησης Τσίπρα – Καμμένου που κατά τα άλλα τον Σεπτέμβριο του 2015 τελείωσε με το παλιό. Εσύ κατάλαβες ότι θα προχωρούσε με το νέο αλλά εννοούσε ότι πάμε στο πιο παλιό.\nΗ απορία που διατυπώνω είναι γιατί το συνεχίζουν με αμείωτη ένταση. Χθες διάβασα για τον γκόμενο της εκπροσώπου τύπου του Σύριζα, Ράνιας Σβίγγου που διορίστηκε στο Ναυτιλίας και την σύζυγο του σκηνοθέτη του Τσίπρα στο ίδιο υπουργείο.\nΣτραβώνω με τον εαυτό μου. Πρέπει να βάλω στο στόχαστρο μια συριζαία. Είμαι νέος, ωραίος και επιτυχημένος, τι κάθομαι και παλεύω στον ιδιωτικό τομέα; Θα βρω μια Συριζαία να της πουλήσω έρωτα, να με διορίσει και θα πίνω στην υγεία των κορόιδων.\nΑυτό που ενοχλεί είναι το θράσος και το απροκάλυπτο. Το έχω αποδώσει σε τρεις λόγους.\nΑ) Ο κόσμος εξακολουθεί να τρώει σανο. Ο όχλος κοιμάται οπότε δεν δίνει μεγάλη σημασία. Τα ΜΜΕ με τον φόβο των αδειών τα λένε μια φορά και μετά τα θάβουν οπότε σαν να μην έγινε τίποτα.\nΒ) Γιατί το αντεπιχείρημα είναι «Σιγά την ανακάλυψη της Αμερικής. Οι προηγούμενοι τα ίδια και χειρότερα δεν έκαναν;» Προφανώς ναι. Μετά τη χρεοκοπία μας το 2010 και την απόφαση των Ευρωπαϊων να μη βγάλουν τη μπρίζα από το ρεύμα, επήλθε ορθολογισμός. Τις πελατειακές σχέσεις και τα ρουσφέτια δεν τα επινόησε ο Σύριζα αλλά υποτίθεται πως με αυτά τα συνθήματα πήραν την εξουσία. Τόσο γρήγορα τα ξέχασαν;\nΓ) Αυτό είναι το κύριο σημείο. Η απάντηση αν θα γίνουν σύντομα εκλογές. Δεν θα γίνουν. Ο μεν Καμμένος ξέρει πως δεν θα ξαναμπεί στη Βουλή. Οπότε αν του φέρουν νομοσχέδιο που θα λέει πως το φεγγάρι είναι μώβ, όχι μόνο θα το ψηφίσει αλλά θα πει πως το έχουν καβάτζα οι Ελλοχίμ και οι Νεφελίμ όταν θέλουν να κάνουν μια στάση για καφέ και τσιγάρο στην πορεία τους προς τον Κένταυρο 8.\nΟ δε Τσίπρας κάνει ότι μπορεί για να μη γίνει σκορποχώρι. Σοφότερος από την διάσπαση της ΛΑΕ, τους διορίζει όλους ώστε να τους στέλνει το μήνυμα πως πτώση της κυβέρνησης σημαίνει αυτόματα και διακοπή του λουκούλλειου γεύματος.\nΑν λοιπόν εσύ ως βουλευτής έχεις διορίσει τη γκόμενα σου, τον μπατζανάκη σου και τον νόθο αδερφό σου στο δημόσιο, μαλάκας είσαι να μην ψηφίσεις ότι και αν σου φέρουν;\nΤι είναι καλύτερο; Να σε κράζουν στο τουίτερ ή μέσα στο σπίτι σου; Αν τύχει και βρεθείς σε κάποιο κανάλι, λες ότι οι προηγούμενοι τα έκαναν χειρότερα, δίνεις σανό στον όχλο, περνά η ώρα, λες για τη σκληρή διαπραγμάτευση, διαφημίσεις, διακόπτεις όποιον πάει να πει ένα σοβαρό επιχείρημα κάνοντας τον σφοδρά προσβεβλημένο, τέλος εκπομπής, αντίο σας και χαρήκαμε.\nΟπότε μην περιμένεις σύντομα εκλογές. Ο Τσίπρας θα κάτσει στην καρέκλα μέχρι και το τελευταίο δευτερόλεπτο. Είναι αποφασισμένος ότι αν το πλοίο πάει να φουντάρει, δεν πρόκειται να πέσει ο ίδιος στη θάλασσα αλλά θα το τινάξει στον αέρα για να πάρει μαζί του και τους δικούς του.\nΌπως και την Ελλάδα…\nΣυγγραφευς εκ του προχειρου, Suspect την 4.2.16 Κατηγορια Πολιτικη


Blog – Σελίδα 2 – tzenanidou.gr\n“Φυσιογνωμίες”: έκθεση της Ταρσής Τζενανίδου στο Σ.Κ. Τράπεζας Πειραιώς\nPosted in Τα νέα μας Tagged Ταρσή, Τράπεζα Πειραιώς 1 Comment\nΔιάκριση για μαθήτριά μας στο διαγωνισμό ζωγραφικής της Eurobank\nΈνα από τα 12 έργα που διακρίθηκαν στο Διαγωνισμό Ζωγραφικής της Eurobank με τα παιδιά των εργαζομένων σ’ αυτήν ήταν της μαθήτριάς μας Μαρίας Παπαναστασίου, ηλικίας 14 ετών! Τα έργα επιλέχθηκαν μεταξύ 887 συμμετοχών που αποτελεί ρεκόρ για το συγκεκριμένο διαγωνισμό, ο οποίος είχε θέμα “Ταξιδεύοντας στον μαγικό κόσμο των Χριστουγέννων”. Είναι σημαντικό να πούμε…\nPosted in Τα νέα μας Tagged Eurobank, Παπαναστασίου\nPosted in Τα νέα μας Tagged Feel Christmas, βιβλιοπωλείο Κωνσταντινίδης, Μ92 1 Comment\nΤο Εργαστήρι μας στο “4ο Feel Christmas. Think People. Love Books” στις 9/12\nΓια τέταρτη χρονιά φέτος το βιβλιοπωλείο Κωνσταντινίδης και η ιστοσελίδα πολιτισμού thinkfree.gr διοργανώνουν το Χριστουγεννιάτικο Γεγονός του Βιβλίου «Feel Christmas. Think People. Love Books”. Δέκα συγγραφείς συναντώνται με τους φίλους του βιβλίου, την ίδια μέρα, την ίδια ώρα, στο ίδιο μέρος, σε ατμόσφαιρα χριστου γεννιάτικη, χωμένοι στα βιβλία… στο μεγαλύτερο χριστουγεννιάτικο book event στη Θεσσαλονίκη!\nPosted in Τα νέα μας Tagged βιβλιοπωλείο Κωνσταντινίδης, εξώφυλλα\nΚαλή χρονιά σε όλους! 12/9, ξεκινάμε!\nΞεκινούν στις 12 Σεπτεμβρίου, στις 6 το απόγευμα, τα μαθήματα του εργαστηρίου μας. Δείτε εδώ το εβδομαδιαίο πρόγραμμα των παιδικών τμημάτων και των τμημάτων ενηλίκων.\nPosted in Τα νέα μας Tagged αφίσα, έναρξη\nΤο ωράριο λειτουργίας για τα τμήματα παιδιών και ενηλίκων\nΠροκειμένου να πετύχουμε την καλύτερη δυνατή λειτουργία του εργαστηρίου μας και να διευκολύνουμε τους μαθητές μας, σύμφωνα και με τις προτάσεις γονέων, το πρόγραμμα μαθημάτων διαμορφώνεται ως εξής: ΠΑΙΔΙΚΑ ΤΜΗΜΑΤΑ Δευτέρα 18.00-20.00 Τρίτη 18.00-20.00 Τετάρτη 18.00-20.00 Πέμπτη 18.00-20.00 Παρασκευή 17.00-19.00, 19.00-21.00 Σάββατο 09.00-11.00, 11.00-13.00 & 17.00-21.00 ΤΜΗΜΑΤΑ ΕΝΗΛΙΚΩΝ Δευτέρα 20.00-22.00 Τρίτη 9.00-11.00, 11.00-13.00…\nPosted in Τα νέα μας Tagged ωράριο 1 Comment\nΚαλές διακοπές στους φίλους του εργαστηρίου μας!\nΣας ευχαριστούμε για την υποστήριξη στη δημιουργική χρονιά που έφυγε! Να περάσετε καλά στις διακοπές σας, μικροί και μεγάλοι, να γεμίσετε συναισθήματα και εικόνες κι από Σεπτέμβρη τα ζωγραφίζουμε παρέα!\nPosted in Τα νέα μας Tagged διακοπές\nΤο θερινό ωράριο λειτουργίας του εργαστηρίου\nΑπό 1-15 Ιουλίου, το ωράριο λειτουργίας του εργαστηρίου μας διαμορφώνεται ως εξής (ισχύει και για παιδιά και για ενήλικες): Δευτέρα 19.00-21.00 Τρίτη 11.30-13.30 Τετάρτη 11.30-13.30 Πέμπτη 11.30-13.30 Παρασκευή 19.00-21.00 Σάββατο – Κυριακή κλειστά\nPosted in Τα νέα μας Tagged θερινό ωράριο


Από τον Κουμή και την Κανελλοπούλου, στον Καλτεζά και τα... - Newpost.gr\nτου Newsroom Δημοσίευση 17 Νοεμβρίου 2013, 08:29 / Ανανεώθηκε 17 Νοεμβρίου 2013, 23:34 Από τον Κουμή και την Κανελλοπούλου, στον Καλτεζά και τα επεισόδια του 1995\nMε μεγάλη συμμετοχή κόσμου η πορεία για τα 40 χρόνια του...\nΉταν ξημερώματα της 17ης Νοεμβρίου του 1973 όταν τα τανκς έσπαγαν την πόρτα, με τους ΛΟΚατζήδες που ακολούθησαν να βγάζουν έξω τους φοιτητές και τα όργανα καταστολής της χούντας να πραγματοποιούν εν ψυχρώ δολοφονίες όλη τη νύχτα. Κάπως έτσι γράφτηκε ο επίλογος των τριών ημερών όπου μία ολόκληρη γενιά δήλωσε με τον πλέον ηχηρό τρόπο την παρουσία της.\nΓια πρώτη φορά έπειτα από αρκετά χρόνια όπου το καθεστώς των συνταγματαρχών κυβερνούσε με σιδερένιο χέρι -με τις εξορίες και την καταστολή τα μεγαλύτερα όπλα της- ο λαός ξεπέρασε τους φόβους του και βγήκε στο δρόμο και πάλι ήταν αυτός που όριζε τις εξελίξεις, δεν τις ακολουθούσε απλώς.\nΜερικοί από τους βασικούς πρωταγωνιστές έφτιαξαν πολιτικές καριέρες, κάποιοι επέλεξαν να αποσυρθούν διακριτικά δίχως να εκμεταλλευτούν την παρουσία τους στα γεγονότα και άλλοι με τα χρόνια μετακόμισαν σε άλλα ιδεολογικά στρατόπεδα. Ωστόσο, όσο και εάν και εάν ορισμένοι προσπαθούν να επιχειρηματολογήσουν για το αντίθετο, η εξέγερση του Πολυτεχνείου στάθηκε το σημείο αναφοράς για ολόκληρη την περίοδο της Μεταπολίτευσης.\nΟι επέτειοι και οι πορείες, άλλοτε ειρηνικές και άλλοτε ταραχώδεις, πάντοτε συγκέντρωναν την προσοχή του κόσμου και των μέσων ενημέρωσης. Πολλές φορές βάφτηκαν με αίμα, ή αμαυρώθηκαν από βίαιες ταραχές, ειδικά τη δεκαετία του '80, όταν η κοινωνία ριζοσπαστικοποιημένη από τα χρόνια που πέρασε στο «γύψο» έβγαινε στους δρόμους, διψασμένη για δημοκρατικές μεταρρυθμίσεις και κοινωνική δικαιοσύνη.\nΤο «ματωμένο» '80\nΜέσα σε αυτό το πλαίσιο πραγματοποιήθηκε η επέτειος του 1980, όταν στις 16 Νοεμβρίου η συγκέντρωση που κάλεσαν διάφορες παρατάξεις της άκρας αριστεράς, θα κατέληγε με πορεία προς την αμερικανική πρεσβεία, αψηφώντας την απαγόρευση που είχε επιβάλει η τότε κυβέρνηση της Νέας Δημοκρατίας με πρωθυπουργό των Γεώργιο Ράλλη, αλλά και παραμερίζοντας την απόφαση της πλειοψηφίας της ΕΦΕΕ που είχε αποφασίσει να πειθαρχήσει στην απόφαση.\nΟι περίπου δύο χιλιάδες διαδηλωτές στο ύψος της Βουλής συνάντησαν το μπλόκο ισχυρών δυνάμεων των ΜΑΤ, οι οποίες είχαν παραταχθεί στην αρχή της οδού Βασιλίσσης Σοφίας και αποφάσισαν να συγκρουστούν με τους αστυνομικούς ώστε να συνεχίσουν την πορεία τους. Ακολούθησαν βίαια επεισόδια, αποτέλεσμα των οποίων ήταν ο θανάσιμος τραυματισμός δύο διαδηλωτών, της 20χρονης Σταματίνας Κανελλοπούλου και του 26χρονου Ιάκωβου Κουμή. Αιτία θανάτου; Κρανιοεγκεφαλικές κακώσεις οι οποίες\nοφειλόταν σε χτυπήματα από γκλομπ, με τους ενόχους να μην έχουν εντοπιστεί μέχρι και τις ημέρες μας.\nΠέντε χρόνια αργότερα το 1985, την περίοδο της Αλλαγής, όπου το ΠΑΣΟΚ βρισκόταν στην εξουσία με την υπόσχεση να εκπληρώσει το σύνθημα «Ψωμί, Παιδεία, Ελευθερία». Ήταν τα πρώτα χρόνια της ανάπτυξης και της ευημερίας, τα γεγονότα ακόμη νωπά, και η κοινωνία πολιτικοποιημένη. Το τριήμερο των εορτασμών κύλησε ομαλά, και η μαζική πορεία που ήταν το αποκορύφωμα εξελίχθηκε δίχως έκτροπα.\nΩστόσο ένα περιστατικό όχι μόνο αμαύρωσε τη επέτειο εκείνη, αλλά στάθηκε η αφορμή για μία ταραχώδη περίοδο: Η δολοφονία του 15χρονου αναρχικού Μιχάλη Καλτεζά με μία σφαίρα στο κεφάλι από το όπλο του αστυνομικού Αθανάσιου Μελίστα, έπειτα από αψιμαχία ομάδας νεαρών με διμοιρία των ΜΑΤ στην οδό Στουρνάρη στα Έξαρχεια, ήταν η σπίθα που άναψε μία άγρια πυρκαγιά.\nΛίγες ώρες αργότερα καταλαμβάνεται το Πολυτεχνείο και το παλιό Χημείο στις παρυφές των Εξαρχείων και άγρια επεισόδια ξεσπούν στο κέντρο της Αθήνας. Οι συγκρούσεις μεταξύ εξαγριωμένων νεαρών, αναρχικών αλλά και ακροαριστερών οργανώσεων βγαίνουν εκτός ελέγχου και αρχίζουν οι πρώτες σκέψεις για άρση του ασύλου και εκκένωση των δύο κτιρίων.\nΗ κατάληψη στο ΕΜΠ λήγει δίχως περαιτέρω έκτροπα, ωστόσο στο Χημείο τα πράγματα είναι ακόμη τεταμένα. Έπειτα από δραματικές διαπραγματεύσεις, η Επιτροπή Πανεπιστημιακού Ασύλου, δίνει τελικά το πράσινο φως στις αστυνομικές δυνάμεις να εισέλθουν στον χώρο και με τη χρήση δακρυγόνων το κτίριο τελικά εκκενώνεται, ενώ οι αστυνομικές αρχές προχώρησαν σε 37 συλλήψεις.\nΗ βίαιη επέτειος και 423 συλλήψεις\nΔέκα χρόνια μετά, το 1995, ο Ανδρέας Παπανδρέου βρισκόταν στη δύση της καριέρας του και η χώρα βρισκόταν στα πρόθυρα κοσμογονικών αλλαγών. Η περίοδος του σημιτικού εκσυγχρονισμού ήταν ante portas και η κοινωνία άρχισε σιγά – σιγά να βυθίζεται στη λήθη του καταναλωτισμού και της ευμάρειας, δείχνοντας να απομακρύνεται από το πνεύμα της εξέγερσης του Πολυτεχνείου.\nΩστόσο, εκείνη η επέτειος θεωρείται μία από τις πιο βίαιες και ταραχώδεις της μεταπολίτευσης. Μετά την πορεία του Πολυτεχνείου, φοιτητές, μαθητές και εργάτες που επρόσκειντο στο χώρο της άκρας αριστεράς και των αναρχικών προχωρούν μαζικά σε κατάληψη του ΕΜΠ στα Εξάρχεια, έπειτα από συγκρούσεις με ομάδες περιφρούρησης της ΠΑΣΠ και της Πανσπουδαστικής.\nΟλόκληρο το βράδυ της 17ης προς 18η Νοεμβρίου άγριες συγκρούσεις ξεσπούν μεταξύ των καταληψιών και της αστυνομίας γύρω από το παλιό Πολυτεχνείο στα Εξάρχεια, ενώ για πρώτη φορά στην ιστορία της ελληνικής τηλεόρασης οι ταραχές μεταδίδονται σε ζωντανή μετάδοση στις οθόνες εκατομμυρίων τηλεθεατών.\nΜπροστά στις κάμερες εξάλλου ξυλοκοπήθηκε ένας 13χρονος μαθητής από άνδρες των ΜΑΤ, ενώ οι πρυτανικές αρχές προσπαθούσαν εναγωνίως να έρθουν σε επαφή με τους καταληψίες ώστε να εκκενωθεί ο χώρος δίχως να χρειαστεί να αρθεί το άσυλο.\nΜάταια όμως, και ύστερα από 14 ολόκληρες ώρες ταραχών, δίνεται η άδεια στις αστυνομικές δυνάμεις να εισβάλλουν στο Πολυτεχνείο, με τον τότε υπουργό Δημόσιας Τάξης Σήφη Βαληράκη να δίνει ένα τελεσίγραφο ορισμένων ωρών και διαβεβαιώνει όσους ήταν μέσα στο χώρο ότι δεν θα κινδυνέψουν κατά την αποχώρησή τους.\nΒεβαίως, πολλοί μάρτυρες των γεγονότων κατήγγειλαν ότι οι δεσμεύσεις του υπουργού παρέμειναν σε λεκτικό μόνο επίπεδο, αφού πολλοί από τους καταληψίες που επιχείρησαν να φύγουν εν τέλει έπεσαν θύματα ξυλοδαρμού από τα ΜΑΤ.\nΦυσικό επόμενο ήταν η συντριπτική πλειοψηφία να προχωρά στην απόφαση να παραμείνει, μέχρι τις 8 το πρωί της 18ης Νοεμβρίου όταν και το τελεσίγραφο εξέπνευσε. Οι αστυνομικοί μπήκαν στο χώρο του ΕΜΠ, και προχώρησε στη σύλληψη 423 ατόμων, για τη μεταφορά των οποίων χρειάστηκαν περισσότερες από 20 αστυνομικές κλούβες.\nΑς ελπίσουμε ο φετινός εορτασμός να μείνει στις μνήμες όλων για τη μαζική συμμετοχή του κόσμου στα συλλαλητήρια και τις εκδηλώσεις του Πολυτεχνείου, γιατί στους χαλεπούς καιρούς που ζούμε, τα μηνύματα της εξέγερσης που τείνει να ξεχαστεί από μία μεγάλη μερίδα κόσμου, όχι μόνο δεν ξεθώριασαν, αλλά επανέρχονται στο προσκήνιο δυναμικά και πιο επίκαιρα από ποτέ.


Το καλλιτεχνικό θεατρικό πρόγραμμα 2019-2020 του πολυχώρου Διέλευσις - beasty-press.com\nΑρχική Art Ventures Art News Το καλλιτεχνικό θεατρικό πρόγραμμα 2019-2020 του πολυχώρου Διέλευσις\nκαι έχοντας αφήσει όλο αυτό το διάστημα το δικό του καλλιτεχνικό στίγμα ετοίμασε και παρουσιάζει για την θεατρική περίοδο 2019-2020 ένα πλούσιο πολυσυλλεκτικό θεατρικό πρόγραμμα.\nΓράμμα Αγάπηςτου Fernando Arrabal\nΚάποτε στα …λεμονάδικα Του Γιώργου Μακρή\nΚι όμως… Κινείται! Της Γλύκας Στόιου\n«Ο Παπαγάλος που νόμιζε πως δεν μπορούσε να πετάξει» Της Σοφίας Λουκά\nκαλλιτεχνικό θεατρικό πρόγραμμα\nΠροηγούμενο άρθροΜαθήματα δημιουργικής γραφής με τον Αλέξη Σταμάτη\nΕπόμενο άρθρο«Η αγάπη μπορεί»-Στέλλα Πετρίδου από τις Εκδόσεις Ελκυστής\n«Ο Ματωμένος Γάμος» του Φεντερίκο Γκαρθία Λόρκα στο Θέατρο «Αθηναϊκή Σκηνή...


Ιωάννης Στέφος στον Prisma 91,6: Αν εφαρμοστεί η συμφωνία με την Τουρκία η κατάσταση στο Προσφυγικό θα ομαλοποιηθεί | Preveza Today\nHomeΣυνεντεύξειςΙωάννης Στέφος στον Prisma 91,6: Αν εφαρμοστεί η συμφωνία με την Τουρκία η κατάσταση στο Προσφυγικό θα ομαλοποιηθεί\nΙωάννης Στέφος στον Prisma 91,6: Αν εφαρμοστεί η συμφωνία με την Τουρκία η κατάσταση στο Προσφυγικό θα ομαλοποιηθεί\n23-03-2016, 17:50:00 Ομάδα Σύνταξης Συνεντεύξεις\nΗ βομβιστική ενέργεια στις Βρυξέλλες είναι ένα πρόβλημα στην καρδιά της Ευρώπης και σε καμία περίπτωση δεν πρέπει να συνδεθεί με το προσφυγικό υπογράμμισε μιλώντας στον Prisma 91,6 ο Βουλευτής Ιωαννίνων Σύριζα Στέφος Ιωάννης.\nΔεν πρέπει να συμβεί αυτό που επιχειρήθηκε πριν μερικούς μήνες όταν χτυπήθηκε το Παρίσι και ο τωρινός αντιπρόεδρος της Nέας Δημοκρατίας προσπάθησε να το συνδέσει με την έλευση προσφύγων στην Ελλάδα, υπογράμμισε.\nΗ αιτία που δημιουργεί αλυσιδωτές αντιδράσεις, από την έλευση προσφύγων μέχρι αντιδράσεις στις οποίες σε κάθε περίπτωση είναι κατακριτέες όπως οι βομβιστικές επιθέσεις με εκατόμβες θυμάτων, έχουν μία και μοναδική αιτία τον πόλεμο, έναν πόλεμο για τον οποίον η Ευρώπη δεν είναι αμέτοχη, ούτε η διεθνής κοινότητα.\nΤο πρόβλημα των προσφύγων είναι τεράστιο, όντως αυτή τη στιγμή στη χώρα μας βρίσκονται 50 με 55.000 πρόσφυγες, θα ήταν εξαιρετικά θετικό και ελπιδοφόρο να εφαρμοστεί η συμφωνία με την Τουρκία που υπογράψαμε προχθές, η οποία συμφωνία έχει τα προβλήματά της δεν λέει κανείς ότι είναι ότι καλύτερο υπάρχει ωστόσο όμως πορεύεσαι στη ζωή αλλά και την πολιτική με τα δεδομένα τα οποία έχεις, ανέφερε.\nΑν λοιπόν λειτουργήσει συμφωνία και σταματήσει η ροή των προσφύγων εδώ, η κατάσταση θα ομαλοποιηθεί το επόμενο διάστημα και φυσικά δεν θα έχουμε τις εικόνες οι οποίες πράγματι δημιουργούν λύπη σε εμάς, αλλά κυρίως είναι μια μαχαίρια στην καρδιά της Ευρώπης.\nΟ κ. Στέφος ανέφερε ότι έχει δημιουργηθεί από την κοινωνία ένα κλίμα αλληλεγγύης το οποίο δεν έχει ακόμη δομημένα χαρακτηριστικά, εκτιμώντας ότι θα αποκτήσει το επόμενο διάστημα, από έναν υπέροχο κόσμο όχι όμως σύσσωμο τον ελληνικό λαό καθώς ποτέ δεν ήμασταν μαζί ούτε στα καλά, ούτε στα κακά, με τον υπέροχο κόσμο να συγκεντρώνει φάρμακα, τρόφιμα ρουχισμό είδη πρώτης ανάγκης και να τα προσφέρει.Ωστόσο όλη αυτή διαδικασία θέλει πολύ προσοχή, σωστή πολιτική διαχείριση και κυρίως δεν μπορεί να είναι σε καμιά περίπτωση αντικείμενο πολιτικής αντιπαράθεσης ή εκμετάλλευσης των κομμάτων.\nΤραπέζι φιλοξενίας με εκλεκτές λιχουδιές από την διοίκηση της Νικόπολης\n06-11-2016, 22:07:00 Ομάδα Σύνταξης Αθλητικά, Πρέβεζα\nΗ διοίκηση της Νικόπολης έχει ξεκινήσει φέτος μια αξιόλογη προσπάθεια που φαίνεται όχι μόνο μέσα στο γήπεδο αλλά και στην οργάνωση της ομάδας με κινήσεις σαν την σημερινή που είναι σχεδόν ανύπαρκτες σε άλλα γήπεδα […]\nΘ. Κάρτσακλας: Η βάση μας είναι τα ερασιτεχνικά σωματεία και αυτά πρέπει να στηρίξουμε.\n06-06-2016, 17:39:00 Ομάδα Σύνταξης Αθλητικά, Πρέβεζα\nΣτη ραδιοφωνική εκπομπή του κ. Κώστα Καζαντζίδη στον Prisma 91,6 καλεσμένος ήταν ο Πρόεδρος της ΕΠΣ Πρέβεζας – Λευκάδας κ. Θωμάς Κάρτσακλας. Ο κ. Κάρτσακλας συγχάρηκε την ομάδα του Τηλυκράτη που πραγματοποίησε το όνειρο της […]


Διαχείριση αποβλήτων στην Ελλάδα: Εντός του 2022 δημοπρατούνται όλες οι Μονάδες Επεξεργασίας - eportal\nHome/Περιβάλλον/Διαχείριση αποβλήτων στην Ελλάδα: Εντός του 2022 δημοπρατούνται όλες οι Μονάδες Επεξεργασίας\n«Ο εθνικός στόχος και πρόκληση είναι όχι μόνο η χώρα μας να ξεκολλήσει από τις τελευταίες θέσεις στη διαχείριση αποβλήτων στην ΕΕ, αλλά μέχρι το τέλος της δεκαετίας να πρωταγωνιστεί στον τομέα της κυκλικής οικονομίας», ενώ ήδη, όπως επεσήμανε: «Με τις δράσεις του ΥΠΕΝ, έχουμε καταφέρει σημαντική μείωση των ευρωπαϊκών προστίμων», είπε ο κ. Γραφάκος, μιλώντας στο ΑΠΕ – ΜΠΕ.\nΔημοσιεύτηκε ! 2022-01-16 12:19:57


Τι απάντησε ο Μένιος Φουρθιώτης στην Μηνα Αρναούτη | Gossip Tgbnews\nΤι απάντησε ο Μένιος Φουρθιώτης στην Μηνα Αρναούτη\nΤην απάντησή του μέσα από την επίσημη σελίδα της εκπομπής του στο Facebook, έδωσε ο Μένιος Φουρθιώτης, σχολιάζοντας την ανάρτηση της Μίνας Αρναούτη για την υποκλοπή της τηλεφωνικής συνομιλίας με την μητέρα της.\n«… Καλή ‘ναι η δικαιοσύνη, μα για τους αγγέλους – ο άνθρωπος ο κακομοίρης δεν αντέχει, θέλει έλεος…»… Είχα ακούσει αυτή τη φράση του Καζαντζάκη πριν χρόνια.\nΤην είχα σημειώσει γιατί μου είχε κάνει εντύπωση, αλλά χρειάστηκε να πιάσω τα 30 μου – όριο, για να τη καταλάβω! Και μόνο συμπάθεια, κατανόηση και έλεος ναι, χρειάζεται σε ανθρώπους που κινδυνέψαν και αιωρήθηκαν, για λίγο στο χάος του δυστυχήματος, του αίματος, του θανάτου.\nΚαι εκεί οι εκπομπές, οι δημοσιογράφοι, εμείς, εγώ – ας μου επιτρέπει αυτό το αντιπαθητικό αλλά αναπόφευκτο, «εγώ», στη συγκεκριμένη πέριπτωση- κάνουμε απλά τη δουλειά μας, με πλήρη κατανόηση σε μια μάνα, που κινδυνεύει το παιδί της. Και την καταλαβαίνουμε ακόμα και όταν αδικεί.\nΤο βάρος της; Μεγάλο, στα αλήθεια! Όμως, το να μιλά στο τηλέφωνο σε δημοσιογράφο, λέγοντας «τόνισε το αυτό» ή «να το βάλεις αυτό στο θέμα», μόνο «παγίδευση» δε προδίδει! Να μετανιώνεις μετά και να απειλείς με μηνύσεις, δεν είναι ίσως ψύχραιμο, αλλά πάλι, ανθρώπινο είναι, όταν κάποια μάνα βρίσκεται να αντέχει σε καταστάσεις πρωτόγνωρες και δύσκολες, με μεγάλη δημοσιότητα, θεσμούς και φυσικά αγώνες σε νοσοκομεία! Προσωπικά, τόσο για την Μίνα Αρναούτη, όσο και για την μητέρα της, όλες τις μάνες, τους συγγενείς των παιδιών που εκείνη τη βραδιά, κοίταξαν το θάνατο κατάματα και κυρίως το Παντελή, που αγκαλιάστηκε μαζί του, έχω μόνο συμπόνοια.\nΚαι θέλω να γίνουν τα πάντα να υπάρξει ανάπαυση, δίκαιο, γαλήνη. Και αυτό προσπαθώ να κάνουμε στο «Αποκαλυπτικά», με ειλικρινείς προθέσεις. Καμία παγίδευση, καμία φοβία για μηνύσεις και κυρώσεις, καμία υστεροβουλία και καμία ανεντιμότητα δεν υπάρχουν από πλευράς μας, αλλά ούτε και φαίνονται στο υλικό και στη στάση μας. Πάντα με κατανόηση παλεύουμε, να τελειώσει αυτή η σκοτεινή νύχτα, που διαρκεί ένα χρόνο χωρίς ξημέρωμα. Να αρχίσουν να επουλώνονται πληγές, όσο αυτό είναι δυνατόν. Να βρει ο «κακομοίρης ο άνθρωπος», κάποτε «έλεος»… Να αναπαυτεί η ψυχή, να ξεκουραστούν οι άνθρωποι που πόνεσαν πολύ…\nGossip Tgbnews: Τι απάντησε ο Μένιος Φουρθιώτης στην Μηνα Αρναούτη


Η εταιρεία - Inatural.gr - Online Φαρμακείο, Αντιηλιακά, Προϊόντα Αδυνατίσματος, Καλλυντικά προσώπου και σώματος, KORRES, APIVITA, FREZYDERM, LIERAC\nΑΡΧΙΚΗ ΣΕΛΙΔΑ/Η εταιρεία\nΤο inatural είναι ο νέος επαναστατικός τρόπος να προμηθεύεστε παραφαρμακευτικά προϊόντα καθημερινής χρήσης. Τώρα μπορείτε να αγοράσετε είδη Ιατρικής Φροντίδας & Υγιεινής, Φαρμακευτικά Καλλυντικά, Συμπληρώματα Διατροφής, Ορθοπεδικά / Ανατομικά και πολλά ακόμη από την άνεση του σπιτιού σας.\nΤα μοναδικά πλεονεκτήματα του inatural συνοψίζονται:\nΣτην Εξαιρετική Ποικιλία: Σε πλήρη ανάπτυξη το inatural θα σας προσφέρει περισσότερους από 15.000 κωδικούς, 3 φορές περισσότερα προϊόντα από οποιοδήποτε άλλο αντίστοιχο ελληνικό κατάστημα!\nΣτην Άμεση Παράδοση: Αφού η παραγγελία σας αποστέλλεται σε όλη τη χώρα. Ακόμη και αυθημερόν.\nΣτις Ανταγωνιστικές Τιμές: Δεσμευόμαστε πως οι τιμές μας είναι πάντοτε χαμηλότερες από τις προτεινόμενες λιανικές ενώ περιοδικά παρέχουμε εξαιρετικές προσφορές.\nΣτην Άμεση & Φιλική Εξυπηρέτηση: Καλέστε στο Τηλεφωνικό μας Κέντρο. Περιμένουμε τα ερωτήματα, τα αιτήματα, τις συμβουλές σας και τις παραγγελίες σας. Εξειδικευμένοι συνεργάτες θα σας ενημερώσουν λεπτομερώς και διακριτικά για τα προϊόντα μας.\nΣτην Ασφάλεια & Αξιοπιστία: τα φαρμακειο μας είναι εξειδικευμένα και εφαρμόζουν βέλτιστες πρακτικές αποθήκευσης και διακίνησης των προϊόντων τους.\nΣτο Μοναδικό Πρόγραμμα Πιστότητας: Κάντε τις αγορές σας στο inatural συνήθεια και κερδίστε μοναδικά δώρα.\nΩς ένα σύγχρονο κατάστημα υγείας, δεσμευόμαστε για την υψηλή ποιότητα των υπηρεσιών και των προϊόντων που σας προσφέρουμε με μοναδικό στόχο τη μεγαλύτερη δική σας ικανοποίηση.\nΤο inatural είναι 100% ελληνική επιχείρηση.\nΤο Μάρτιο του 1983 ιδρύεται στην Αθήνα από την φαρμακοποιό Νικολέττα- Κλαίρη Μιχαλάκου το πρώτο φαρμακείο και το 2015 το δεύτερο φαρμακείο στην οδό Πανόρμου 21\nΕίναι γνωστό ότι, χάρη στη σύγχρονη τεχνολογία, ένα μεγάλο μέρος του εμπορίου γίνεται πλέον ηλεκτρονικά. Ανταποκρινόμενοι στην πραγματικότητα αυτή δημιουργήσαμε το ηλεκτρονικό φαρμακείο www.inatural.gr που είναι η προέκταση του φυσικού μας φαρμακείου.\nΣτο ηλεκτρονικό μας κατάστημα www.inatural.gr θα βρείτε χιλιάδες προϊόντα που θα καλύψουν κάθε πιθανή σας ανάγκη, μέσα σε ένα απλό περιβάλλον για τον χρήστη. Σας προσφέρουμε υπηρεσίες υψηλής ποιότητας στις καλύτερες και πιο ανταγωνιστικές τιμές της αγοράς!\nΜέσω του www.inatural.gr θα έχετε διαρκή ενημέρωση και για διάφορα θέματα υγείας, αφού ο φαρμακοποιός είναι, πάνω από όλα, ο δικός σας σύμβουλος υγείας.\nΣταθεροί στη φιλοσοφία μας για συνέπεια, αξιοπιστία και ικανοποίηση του αγοραστικού κοινού, με την ίδρυση του www.inatural.gr, δίνουμε άμεση προτεραιότητα:


Posted: November 1, 2015 / in: Πολιτικη, Πρωτοσελιδο / Comments Off on Το σκιάχτρο του Grexit και η επιλογή της ρήξης\nΤην ίδια ώρα ζούμε την ιλαροτραγωδία της αναζήτησης «ισοδυνάμων» για την εφαρμογή της ίδιας αντιλαϊκής πολιτικής. Που να επιβληθεί ο αντιδραστικός και άδικος φόρος του ΦΠΑ; Στα ιδιωτικά και τα φροντιστήρια ή στο μοσχαρίσιο κρέας; Να σε σφάξω με μαχαίρι ή με πριόνι; Η συμπολιτευόμενη αντιπολίτευση ΝΔ – ΠΑΣΟΚ και τα συστημικά ΜΜΕ επικρίνουν έντονα τις κυβερνητικές επιλογές (με προκλητική βέβαια ευαισθησία για το ΦΠΑ στα ιδιωτικά σχολεία, για ευνόητους ταξικούς και ιδεολογικούς λόγους), προσπερνώντας πως όλα αυτά γίνονται γιατί έχουμε τρία μνημόνια, γιατί ο λαός παραμένει αγκιστρωμένος στη χρεομηχανή και παγιδευμένος στην ευρω-φυλακή. «Ο λογαριασμός δεν βγαίνει» παρά μόνο με κλιμάκωση της κανιβαλικής επίθεσης στην εργατική τάξη, τη νεολαία και τον λαό. Και δεν πρέπει να υπάρχει καμιά αμφιβολία πως η κυβέρνηση ΣΥΡΙΖΑ – ΑΝΕΛ θα προχωρήσει στο σφαγείο.\n« Οργή για τα ματωμένα τείχη που ύψωσε η ΕΕ\nΏρα επανεξόρμησης όχι χαρακωμάτων »


Νερό από την ‘Κορπή’ σε πλημμυρόπληκτες περιοχές - 29Dytika.gr\nΝερό από την ‘Κορπή’ σε πλημμυρόπληκτες περιοχές\nΠαράλληλα, έγινε εκτενής αναφορά για τα προγράμματα περιβαλλοντικής πολιτικής και κυκλικής οικονομίας που υλοποιεί η εταιρεία σε συνεργασία με άλλους φορείς. Επιπλέον, ο κ. Δημητρογιάννης ξεναγήθηκε στις εγκαταστάσεις του εργοστασίου και ενημερώθηκε για τη διαδικασία άντλησης και εμφιάλωσης του φυσικού μεταλλικού νερού.\nΚατά τη διάρκεια της συνάντησης, συζητήθηκε και το θέμα των καταστροφών που έπληξαν την περιοχή της Αιτωλοακαρνανίας, το τελευταίο διάστημα. Για το λόγο αυτό ο κ. Δημητρογιάννης ζήτησε από την εταιρεία ΚΟΡΠΗ, τη συνδρομή της για την κάλυψη αναγκών πόσιμου νερού σε περιοχές όπου δεν υφίσταται παροχή πόσιμου νερού λόγω καταστροφών των δικτύων. Το αίτημα έγινε άμεσα αποδεκτό και σύντομα πρόκειται να διατεθούν επαρκείς ποσότητες νερού σε 6 ορεινά χωριά της περιοχής, ώστε να καλυφθούν οι ανάγκες των επόμενων ημερών.


Factory Direct Price L057R01 ICELAND\nAILADUN Άνδρες Δερμάτινα Παπούτσια υπαίθρια αναψυχή.Αγοράστε AILADUN Άνδρες Δερμάτινα Παπούτσια υπαίθρια αναψυχή Χειροποίητα υποδήματα Μόδα, η πώληση τελειώνει σύντομα. Ανακαλύψτε έμπνευση σε προσιτές ποιοτικές αγορές στο Gearbest!\nMovable 3-026-R115 EGYPT\nIntelligent sf6 gas recovery and treatment MACAO\nmini SF6 Gas Disposal Storage SERBIA\nEnvironmental gfu10 MACAO\nStable compressor SF6 Gas Recovery and Filtration SUDAN\nHigh quality L170R01 MALDIVES\nPortable reclaiming SF6 gas MOZAMBIQUE\nCompact B058R03 LIBERIA\nCustom Designed SF6 Gas filtering function DENMARK\nnew SF6 Gas Recovery and Filtration SAMOA


… η βαρβαρότητα και τα ψέμματα συνεχίζονται – mazimagazine.gr\nΚαθολικό Lockdown από τις 06:00 του Σαββάτου σε όλη τη χώρα- Τα μέτρα που θα ισχύσουν\nΠοιες τροφές απαλύνουν τον πόνο σου στην ημικρανία\nΆνθρωποι, Αρχίζω, Ζωή, Ιστορίες, Κοινωνία, Κτηνιατρική και υγεία, Πολιτισμός\nΠαράταση για την υποβολή αιτήσεων στο πρόγραμμα «Απόσταξης Οίνου σε περίπτωση κρίσης 2021»\nΝίκος Σταυρέλης :Οι θέσεις του για το τεχνικό πρόγραμμα του Δήμου το 2022\nΠως μπορώ να χτίσω μια ουσιαστική σχέση με το παιδί μου\n… η βαρβαρότητα και τα ψέμματα συνεχίζονται\nΠοιά θετική αλλαγή μπορεί να περιμένει ο Ελληνικός λαός για την δημόσια υγεία μετά από αυτές τις εκλογές; Η πορεία που θα ακολουθήσουμε διαγράφεται από το 3ο μνημόνιο που υπέγραψε η προηγούμενη κυβέρνηση και το οποίο θα υλοποιήσει η νέα, όποια και να είναι αυτή.\nΑπό το 3ο αυτό μνημόνιο προκύπτει ότι ο προϋπολογισμός για το σύστημα πρόνοιας της χώρας μας θα μειωθεί περαιτέρω του 50% που είχε ήδη μειωθεί από το 2009 μέχρι και το 2014, κατά 933 εκατομμύρια ευρώ (το 0.5% του ΑΕΠ του 2014), κάθε χρόνο μέχρι το 2017. Επομένως το μόνο που καταλαβαίνει κάποιος, αν και καλοπροαίρετος, είναι ότι όποιες συζητήσεις γίνονται περί ανατροπής των «άθλιων μνημονιακών πολιτικών στην υγεία» από αυτούς που υπέγραψαν τα μνημόνια είναι το λιγότερο παραπλανητικές.\nΤι προκύπτει όμως εξετάζοντας τρεις από τους κυριότερους τομείς της υγείας και στην ουσία αυτά «καίνε» όλες τις προηγούμενες κυβερνήσεις αλλά και όλες τις υποσχέσεις που δίνονται σήμερα προεκλογικά:\nΗ προηγούμενη κυβέρνηση έδειξε αρχικά την βούληση να αντιμετωπίσει το θέμα των ανασφάλιστων πολιτών, κάλεσε σε συνεργασία τα κοινωνικά ιατρεία και φαρμακεία της Αττικής και σχεδιάστηκε μια υπουργική απόφαση που θα έδινε μερική πρόσβαση σε μερίδα ανασφάλιστων συμπολιτών μας. Υπογράφτηκε από την ηγεσία του Υπουργείου Υγείας- έστω και κουτσουρεμένη- αλλά μπλόκαρε στο Υπουργείο Οικονομικών και από τότε σκονίζεται σε κάποιο συρτάρι του. Το κόστος υλοποίησης της ανερχόταν στα 400-500 εκατομμύρια ευρώ τον χρόνο. Προφανώς υπήρξε άρνηση από τους «ρυθμιστές μας» και δεν προχώρησε; Κατ» επέκταση ούτε και τώρα θα προχωρήσει.\n2) Πρωτοβάθμια Φροντίδα Υγείας\nΗ προηγούμενη κυβέρνηση μέσα σε 7 μήνες σχημάτισε δύο διαφορετικές επιτροπές, με εντελώς διαφορετικούς προσανατολισμούς, χωρίς την συμμετοχή μάχιμων γιατρών ή οργανώσεων ασθενών. Επτά μήνες δεν έγιναν απλά πράγματα, για τα οποία δεν χρειαζόταν να δαπανηθεί ούτε ένα ευρώ! Όπως η αξιοποίηση του εξοπλισμού που διαθέτουν στα υπόγεια μονάδες του πρώην ΙΚΑ , που θα μπορούσαν να εξοικονομήσουν σεβαστούς πόρους εάν οι γιατροί του ΠΕΔΥ τα χρησιμοποιούσαν, όπως π.χ. στο ΚΥ Καλυβίων υπάρχει υπέρηχος καρδιάς ενώ δεν υπάρχει καρδιολόγος και την ίδια στιγμή η πλειοψηφία των καρδιολόγων στα ΠΕΔΥ δεν έχουν υπέρηχο. Μια απλή αξιοποίηsη με μεταφορά ενός μηχανήματος πόσο δύσκολο είναι και πόσα άλλα μηχανήματα σαπίζουν άραγε; Και πολλά άλλα, απλά αλλά ουσιαστικά και ανέξοδα τα οποία δεν έγιναν. Ποιός μας εγγυάται ότι τώρα θα γίνουν;\n3) Χρηματοδότηση του ΕΣΥ\nΔεν διατίθενται 400-500 εκατομμύρια ευρώ για να βοηθηθούν κάποιοι, όχι όλοι, από τα 3 εκατομμύρια των ανασφάλιστων συμπολιτών μας. Αυτοί όμως που θα μας κυβερνήσουν σε λίγες μέρες υπόσχονται ότι θα βρουν χρήματα για την σωστή λειτουργία του Εθνικού Συστήματος Υγείας. Από πού, όταν έχουν υποσχεθεί – υπογράφοντας το 3ο μνημόνιο – ότι θα μειώσουν τις δαπάνες για την πρόνοια κατά 0.5% επί του ΑΕΠ (933 εκατομμύρια ευρώ) κάθε χρόνο για επόμενα τρία χρόνια! Πώς να το πιστέψεις όταν δεν γίνεται γνωστός ούτε τώρα ο τρόπος για να γίνει αυτό;\nΠαράλληλα ούτε οι προηγούμενοι κυβερνόντες δεν προχώρησαν στην κατάργηση της ιδιωτικής εταιρείας ΕΣΑΝ, η οποία θα διαχειρίζεται όλον τον προϋπολογισμό της δευτεροβάθμιας υγείας. Δηλαδή θα διαχειρίζεται όλα τα χρήματα του ΕΣΥ προς δημόσια και ιδιωτικά νοσοκομεία, ενώ την ίδια ώρα θα αξιολογεί και τις δημόσιες δομές. Μια ιδιωτική εταιρεία δηλαδή θα ελέγχει όλο το δευτεροβάθμια σύστημα υγείας της χώρας μας!\nΗ προηγούμενη κυβέρνηση, όπως και όλες οι κυβερνήσεις από το 2009 και μετά, προτίμησαν τον εύκολο δρόμο της μείωσης των χρηματοδοτήσεων του ΕΣΥ, χωρίς καμία μελέτη και ορθολογισμό για τις επιπτώσεις στην δημόσια υγεία όλων μας. Ενδεικτικά και μόνο αναφέρουμε την αύξηση των ανεμβολίαστων παιδιών (οι γιατροί του κόσμου μιλάνε για 250,000 παιδιά), την εδώ και 3 χρόνια αναστολή κάλυψης των εξόδων για προγεννητικούς ελέγχους εγκύων γυναικών, το κλείσιμο αντικαρκινικών κλινικών τα απογεύματα λόγω έλλειψης πόρων (με αποτέλεσμα την ακύρωση ραντεβού για τα οποία οι καρκινοπαθείς περιμένουν μήνες, χωρίς να του δίνεται η οποιαδήποτε εναλλακτική!) , την μη αγορά φαρμάκων από δημόσια νοσοκομεία λόγω έλλειψης πόρων με αποτέλεσμα οι άποροι να μην μπορούν τα καλύψουν τις ανάγκες τους … έχουμε δεχτεί ακόμα και καταγγελία ότι δημόσια κλινική στην περιοχή της Αθήνας αδυνατεί ακόμα και να σιτίσει τους ασθενείς της!\nΚάποιοι αρκούνται στην κατάργηση του 5ευρου στα νοσοκομεία και λένε ψέματα στους πολίτες ότι έχουν καλύψει τα 3 εκατομμύρια ανασφάλιστων συμπολιτών μας. Μας λένε ότι δεν υπάρχουν χρήματα για να «τα κάνουν όλα», την ίδια ώρα που το πάρτι με την χρηματοδότηση των τραπεζών συνεχίζεται με δις ευρώ.\nΓια να αντιληφθούμε πόσο κρίσιμα είναι τα πράγματα, μόλις πριν από λίγες μέρες η υπηρεσιακή κυβέρνηση ζήτησε «…να εγκριθεί η αύξηση του ορίου αγορών των νοσοκομείων και του Πρωτοβάθμιου Εθνικού Δικτύου Υγείας (ΠΕΔΥ) με στόχο τη διασφάλιση της ομαλής λειτουργίας τους» με ποσό 150 εκατομμύριών ευρώ μέχρι το τέλος του έτους και πιο συγκεκριμένα «… να εγκριθεί η αύξηση του ορίου αγορών των νοσοκομείων και του Πρωτοβάθμιου Εθνικού Δικτύου Υγείας (ΠΕΔΥ) με στόχο τη διασφάλιση της ομαλής λειτουργίας τους«. Πως λοιπόν η επόμενη κυβέρνηση θα μειώσει περαιτέρω κατά 933 εκατομμύρια ευρώ τον προϋπολογισμό?\nΕάν προχωρήσουν τα σχέδια του 3ου μνημονίου για την δημόσια υγεία, τότε με σιγουριά μπορούμε να προβλέψουμε ότι το αμέσως επόμενο διάστημα το Εθνικό Σύστημα Υγείας της Ελλάδας θα καταρρεύσει και αυτό θα έχει ανεπανόρθωτες συνέπειες στην δημόσια υγεία του Ελληνικού λαού. Τονίζουμε για πολλοστή φορά ότι η υγεία του λαού δεν μπορεί να είναι προς διαπραγμάτευση. Όλα αυτά τα στοιχεία που καταγράφονται κάποτε θα στραφούν εναντίων όλων όσων συμβάλλουν στα παραπάνω. Θα έρθει η στιγμή που αυτοί οι κύριοι και κυρίες θα λογοδοτήσουν στην δικαιοσύνη (εντός ή εκτός Ελλάδας).\nΝίκη στα σημεία για τον Τσίπρα\nΟ Γιάννης Τσερώνης στην Κόρινθο\n19ο Φεστιβάλ Ντοκιμαντέρ Θεσσαλονίκης 3-12 Μαρτίου 2017\n“Πρωτοβουλία πολιτών” Δήμου Λουτρακίου-Περαχώρας –Αγίων Θεοδώρων\n3 τρόποι να μετατρέψουμε τα ξεσπάσματα σε μαθήματα συναισθηματικής ευφυΐας 22 Οκτωβρίου 2021\nΝίκος Σταυρέλης :Οι θέσεις του για το τεχνικό πρόγραμμα του Δήμου το 2022 21 Οκτωβρίου 2021\nΑμετροέπεια… 21 Οκτωβρίου 2021\nΠως μπορώ να χτίσω μια ουσιαστική σχέση με το παιδί μου 21 Οκτωβρίου 2021\n40133 21 Οκτωβρίου 2021


Προβλημα με optical mouse......... - Γενικά για Η/Υ - TheLab.gr\nΠροβλημα με optical mouse.........\nOctober 28, 2004 in Γενικά για Η/Υ\nΝαι το ξερω οτι δεν κολλαει εδω αλλα δεν βρηκα πουθενα αλλου να το χωσω....\nΑν ενοχλει κυριε admin συγνωμην . Πηγα λοιπον και πηρα ενα απλο οπτικο ποντικι απο το makro 10 ευρα. Πολυ απλο. PS/2 (ουτε καν usb) και scroll τιποτα παραπανω, τιποτα παρακατω. Ο λογος; Ειχε χαλασει το απλο με μπιλια που ειχα και λεω ας παρω ενα απλο οπτικο να κανω την δουλεια μου γιατι λενε οτι εφοσον δε εχουν μπιλια χαλανε πιο δυσκολα. ΑΜ ΔΕ! Παρα πολλες φορες κανει φαλτσαρισματα και εκει που ειναι σε μια μερια ο κερσορας παει μονο του πιο κατω, πανω, αναλογα οπου του καπνισει........ Δεν το κανει συνεχεια αλλα συχνα θα ελεγα.....Το mouse ειναι μαρκας trust και εχει 2 χρονια εγγυηση. Επειδη το θεωρω λιγακι ξεφτιλα να το παω πισω (5 ευρα θα χαλασω μονο βενζινη) αλλα και επειδη εχω παρατηρησει αυτο το φαινομενο σε αρκετα οπτικα ποντικια (και microsoft) ισως λιγακι αραιοτερα σε συχνοτητα θα ηθελα να μου πειτε (περα απο το να το πεταξω) τι μπορω να κανω; Υπαρχει καποια ρυθμιση της ακτινας του mouse η κατι αλλο; Διαβασα οτι δεν πρεπει να ειναι απολυτως λεια η επιφανεια που θα χρησιμοποιειται..... Ισχυει κατι τετοιο; Εχει τυχει κατι τετοιο σε κανεναν απο εσας; Τι μπορω να κανω;\nέχεις δικιο ότι δεν υπάρχει κάποιο μέρος για ποντικια πληκρολο μοντεμ κλπ\nλοιπον το αποκλείουμε να είναι από drivers το προβ?\nΣε μενα δεν εχει τυχει...σε κανενα απο τα οπτικα που εχω...τεσπα...μαλλον ειναι καποια ρυθμιση....Για ψαξτο λιγακι...βρες και κανα driver...και δοκιμασε....Το ποιο πιθανο παντως ειναι να ειναι software το προβλημα...\nΑγαπητε user, η πρεπον θεση για αυτο το thread ειναι "Γενικη κατηγορια - Το δικο μας συστημα" γιαυτο μεταφερθει.\nΟποιο hardware δεν ανηκει στις υπολοιπες υποκατηγοριες του HARDWARE πρεπει να μπαινει στην ΓΕΝΙΚΗ ΚΑΤΗΓΟΡΙΑ.\nSorry φιλε ΚΤΜ. Δεν το ηξερα . Η αληθεια ειναι οτι δεν του εχω περασει οδηγους γιατι υποτιθεται ειναι plug n play....... Ουτε στο προηγουμενο ειχα οδηγους απλα οπως και αυτο το βλεπει σαν ps2 mouse........ Στο manual δεν λεει κατι για οδηγους, παντως θα ψαξω για οδηγους στο site της εταιριας να δω........\nΚαι ομως το κανουν αρκετα οπτικα αυτο.........\nΚαμιά φορά μου το κάνει αναλόγως την επιφάνεια. Δοκίμασε πάνω σε κανα mousepad αν στο κάνει και εκεί. Για drivers τουλάχιστον με microsoft που έχω δοκιμάσει βελτίωση είδα με κάποια που είχαν παλιότερα αλλά όχι κάτι τραγικό. Προσωπικά πάντως η καλύτερη επιφάνεια που μου πιάνει είναι πάνω σε ξύλο (καφέ χρώμματος) και ο τοίχος ! (στάνταρ δεν πιάνει σε γυαλιστερές επιφάνειες)\nThe ultimate testbed για να ελένξεις εάν φταίει το αρούρι σαν hardware ή τίθεται θέμα driver είναι μια κόλλα Α4. Είναι 1ον ομοιόμορφη και 2ον λευκή. Όντας λευκή ανακλά το μεγαλύτερο μέρος της ακτινοβολίας του πομπού και έτσι ο δέκτης δέχετε "περισσότερη" ακτινοβολία απο την ανάκλαση. Το ομοιόμορφο σε διασφαλίζει απο εναλλαγές απορρόφησης-ανάκλασης της ακτινοβολίας=erratic scrol.\nΠαιδια χαλια μαυρα. Το site της trust εχει drivers αλλα τι drivers........ Aπλα σου βγαζουν καποια options παραπανω αλλα στην διαχειριση συσκευων δεν στο ενημερωνει και μενει παλι οπως ηταν και πριν "συμβατο ps2 ποντικι"..... Με αλλα λογια δωρο-αδωρο. Τζαμι......... Μολις πηγα να κανω ενημερωση με ενα inf αρχειο που ειχαν οι οδηγοι δεν μπορεσε να το ενημερωσει με σχετικο μηνυμα οτι δεν ΕΠΙΤΡΕΠΕΙ την αναβαθμιση των οδηγων της συγκεκριμενης συσκευης η κατι τετοιο......... Υπεροχα. Λετε να βαλω drivers microsoft; Αν ναι ποιους; Αν φιλε outlaw δουλεψει στην A4 καλα τι σημαινει; Οτι ειναι χαλασμενο το ποντικι; Α, το κανει και στο mousepad αυτο!\nφιλε outlaw δουλεψει στην A4 καλα τι σημαινει; Οτι ειναι χαλασμενο το ποντικι; Α, το κανει και στο mousepad αυτο!\nΑν δουλέψει στο Α4 το αρούρι σου είναι οκ...παίξε με τον ρυθμό δειγματοληψίας απο τα settings


H Παρί βράβευσε τους πρωταθλητές της | in.gr\nH Παρί βράβευσε τους πρωταθλητές της\nΗ Παρί Σεν Ζερμέν βράβευσε τους πέντες ποδοσφαιριστές, οι οποίοι κατέκτησαν το Copa America και το Euro2020 το καλοκαίρι. Ανάμεσά τους φυσικά και ο Λιονέλ Μέσι.\n24 Αυγούστου 2021, 23:40\nΗ Παρί Σεν Ζερμέν βράβευσε τους πρωταθλητές της. Η ομάδα της Πόλης του Φωτός είδε πέντε παίκτες της να διαπρέπουν στο Euro2020 και το Copa America και να ανεβαίνουν στην κορυφή των Ηπείρων τους.\nΟ Τζίτζιο Ντοναρούμα και ο Μάρκο Βεράτι κατέκτησαν το Ευρωπαϊκό Πρωτάθλημα με την Ιταλία, με την Σκουάντρα Ατζούρα να νικά στον τελικό με 1-0 την Αγγλία στο «Γουέμπλεϊ».\nΟι Λιονέλ Μέσι, Άνχελ Ντι Μαρία και Λεάντρο Παρέδες οδήγησαν την Αργεντινή στην κορυφή του Copa America, με τους Αλμπισελέστε να επικρατούν επίσης με 1-0 της Βραζιλίας στο «Μαρακανά».\nΟι Παριζιάνοι δεν ξέχασαν τις επιτυχίες του σε εθνικό επίπεδο και τους μοίρασαν τα δικά τους βραβεία.\nΟ Παρέδες κοινοποίησε την στιγμή στο instagram, με τον Νεϊμάρ να μην την αφήνει ασχολίαστη, αντιδρώντας με ένα emoji που κλαίει, καθώς βρέθηκε στην πλευρά των ηττημένων στον τελικό της 11ης Ιουλίου.\n🇮🇹 𝙴𝚞𝚛𝚘 2020 pic.twitter.com/k3EiGkV2XK\n— Paris Saint-Germain (@PSG_English) August 24, 2021\nParedes sube esta foto y la reacción de Neymar es fenomenal. Lo ha entendido todo. pic.twitter.com/BHy0qsiIj6\n— David Aguirre (@davidaguirre1) August 24, 2021\n21/09/2021 | 02:10\nΟικονομία Morgan Stanley - Δεν αποκλείει βουτιά 20% στο αμερικανικό χρηματιστήριο 11 λεπτά πριν\nΚόσμος ΗΠΑ - Ξεπέρασαν τους νεκρούς της ισπανικής γρίπης οι θάνατοι από Covid 25 λεπτά πριν\nΚόσμος ΟΗΕ - Η άνιση κατανομή εμβολίων διευρύνει το χάσμα πλούσιων και φτωχών 38 λεπτά πριν\nΟικονομία ΕΚΤ - Σημαντικό εργαλείο για τις τράπεζες οι αγορές περιουσιακών στοιχείων 51 λεπτά πριν


ΠΟΜΙΔΑ: Να ανακληθεί άμεσα η εγκύκλιος | Άρθρα | Ελευθεροτυπία\nenet.gr, 12:52 Πέμπτη 17 Φεβρουαρίου 2011\nΤην άμεση ανάκληση της εγκυκλίου του υπουργείου Εσωτερικών για τους ημιυπαίθριους ζητάει η Πανελλήνια Ομοσπονδία Ιδιοκτητών Ακινήτων.\n"Είμαστε βέβαιοι ότι, ούτως ή άλλως, ουδεμία δημοτική αρχή της χώρας που σέβεται στοιχειωδώς τους δημότες της, πρόκειται να εφαρμόσει με αναδρομική ισχύ", τονίζει η ΠΟΜΙΔΑ.\nΕπισημαίνει δε ότι "η εγκύκλιος του υπουργείου προσκολλάται το γράμμα των προϊσχυσασών διατάξεων περί δημοτικών τελών, παραβιάζοντας σαφέστατα την αρχή της χρηστής διοίκησης και της δικαιολογημένης εμπιστοσύνης των πολιτών στο Κράτος αλλά και στην πολιτική του ηγεσία, η οποία διαβεβαίωσε σε όλους τους τόνους τους πολίτες ότι όσοι δηλώσουν αλλαγή χρήσης χώρων δεν θα έχουν γενικά καμιά άλλη παράπλευρη συνέπεια".


2 Ιουλίου, 2021 - Σελίδα 2 από 2 - Rae Website\nΒΕΒΑΙΩΣΗ ΠΑΡΑΓΩΓΟΥ ΡΑΕ ΥΠ’ ΑΡΙΘΜ. ΒΕΒ-4099/2021\nΓια φωτοβολταϊκό σταθμό παραγωγής ηλεκτρικής ενέργειας, εγκατεστημένης ισχύος 31 MW και μέγιστης ισχύος παραγωγής 31 MW στη θέση ΜΕΓΑΛΗ ΤΟΥΜΠΑ, της Δημοτικής Ενότητας ΔΟΪΡΑΝΗΣ,ΧΕΡΣΟΥ, του Δήμου\nΑνακοίνωση της ΡΑΕ σχετικά με αίτηση τροποποίησης άδειας Προμήθειας Ηλεκτρικής Ενέργειας\nΗ εταιρεία με την επωνυμία «NRG TRADING HOUSE ΕΝΕΡΓΕΙΑΚΗ ΑΝΩΝΥΜΗ ΕΤΑΙΡΕΙΑ» με δ.τ. «NRG TRADING HOUSE S.A.» η οποία κατέχει την υπ’ αριθμ. Μητρώου Αδειών ΡΑΕ


Μαμά Μία! Το πάρτι θα ανοίξει ξανά τις πόρτες του στο The O2 London την 1η Οκτωβρίου 2021, υπόσχεται να φέρει διασκέδαση, αξιοθέατα και απόδραση από διακοπές σε ελληνικό νησί στην πρωτεύουσα αυτό το φθινόπωρο.\nΜαμά Μία! το πάρτι\nΔημιουργήθηκε από τον Björn Ulvaeus του ABBA, Mamma Mia! Το Party είναι μια μοναδική και μαγική εμπειρία σε μια δική του κατηγορία, καθώς φέρνει στη ζωή όλα τα αγαπημένα σας τραγούδια πιο ξεκάθαρα από ποτέ: πάνω από τέσσερις ώρες αφρώδους, οι επισκέπτες μπορούν να βυθιστούν σε ένα υπέροχο μουσικό μεγαλείο, από τέσσερα μαθήματα αυθεντικών Ελληνική γιορτή και ντίσκο ABBA, το καθένα Είναι μια αξέχαστη βραδιά χορού, φαγητού και τραγουδιού!\nΟ Bjorn Olfaeus είπε για την επιστροφή της Mamma Mia! το πάρτι, «Μαμά Μία! Είναι μια πραγματικά ευτυχισμένη ιστορία και πάντα πίστευα ότι η πολύ αγαπημένη σκηνή και οι ταινίες προκάλεσαν την αίσθηση του πάρτι τους, γι ‘αυτό δημιούργησα μια μοναδική εμπειρία φαγητού που αιχμαλωτίζει πραγματικά αυτό το πνεύμα. Μαμά Μία! Το πάρτι λειτούργησε καλύτερα από εμένα θα μπορούσα να φανταστώ και έχω ένα συναίσθημα. Ότι οι άνθρωποι θέλουν τώρα να κάνουν παρέα με φίλους και να γιορτάζουν περισσότερο από ποτέ … “\nΜαμά Μία! Το κόμμα ανακοινώνει με ευχαρίστηση μια νέα λίστα. Το φαγητό βρίσκεται στο επίκεντρο της εμπειρίας και το μενού συνδυάζει το καλύτερο που έχει να προσφέρει η Ελλάδα, φτιαγμένο με τα πιο φρέσκα υλικά.\nΜαμά Μία! Το πάρτι πραγματοποιήθηκε σε ένα μπαρ στο όμορφο ελληνικό νησί της Σκοπέλου, όπου οι περισσότεροι από τους υπαίθριους χώρους είναι για την πρώτη σας Mama Mia! Η ταινία γυρίστηκε. Ο Νίκος και η σύζυγός του Κέιτ λειτουργούν αυτό το υπέροχο και υπέροχο εστιατόριο με την οικογένεια και τους φίλους τους. Λέγοντας διάλογο και διαχρονικά τραγούδια ABBA, μια ζεστή, ρομαντική, αστεία ιστορία ξεδιπλώνεται το βράδυ, περιστρέφεται γύρω από τους επισκέπτες καθώς κάθονται στα τραπέζια τους και απολαμβάνουν ένα πλούσιο ελληνικό γεύμα. Το βράδυ τελειώνει με μια ντίσκο της δεκαετίας του 1970, όπου τα μέλη του κοινού είναι ευπρόσδεκτα να μείνουν για να τραγουδήσουν και να χορέψουν στις ηχογραφήσεις του ABBA.\nΜαμά Μία! Το πάρτι περιλαμβάνει μουσική και στίχους των Penny Anderson και Bjorn Olvaeus (μερικά τραγούδια με τον Stig Anderson), και μια ιστορία που γράφτηκε από τους Callie Norlin, Ron Soderlunde και Bjorn Olvius, προσαρμοσμένο από το Ηνωμένο Βασίλειο από συγγραφέα, κωμικό και ραδιοτηλεοπτικό σταθμό Sandy Tuxvig.\nΗ μετάδοση θα ανακοινωθεί.\nΈκδοση του Λονδίνου Mamma Mia! Το πάρτι, το οποίο άνοιξε αρχικά στη Στοκχόλμη τον Ιανουάριο του 2016, σκηνοθετήθηκε και σχεδιάστηκε από τους Stacy Heinz και Roen Söderlinde, με συνδυασμό των Bingt Froderberg, φωτισμού σχεδιασμένου από τον Patrick Woodruff, φωνής από τον Gareth Owen και κοστουμιών που σχεδίασε ο Ansofi Nyberg, επίβλεψη της μουσικής από τον Πριν από τον εκπρόσωπο του Robin Svenson και του David Grindrod του David Grindrod Associates.\nΜαμά Μία! Το πάρτι παράγεται από τον Björn Ulvaeus και παράγεται από τη Sally Davies για το U-Live.\nΚάντε κράτηση εισιτηρίων για Mamma Mia! το πάρτι


Συμβάσεις συνολικού προϋπολογισμού 114.400€ υπέγραψε ο Περιφερειάρχης Πελοποννήσου Π. Νίκας - Παράταξη\nΑρχική Αυτοδιοίκηση Συμβάσεις συνολικού προϋπολογισμού 114.400€ υπέγραψε ο Περιφερειάρχης Πελοποννήσου Π. Νίκας\nΣυμβάσεις συνολικού προϋπολογισμού 114.400 ευρώ για έργα στην Π.Ε. Αρκαδίας υπέγραψε ο Περιφερειάρχης Πελοποννήσου Παναγιώτης Νίκας στην Τρίπολη την Τρίτη 6 Απριλίου.\nΕιδικότερα, ο Περιφερειάρχης υπέγραψε:\nα) εργολαβική σύμβαση, προϋπολογισμού 74.400 ευρώ, με την οποία προβλέπεται να γίνουν εργασίες για την αποκατάσταση βατότητας της οδού προς Λιμποβίσι από τη διασταύρωση της επαρχιακής οδού Τρίπολης-Πιάνας-Αλωνίσταινας.\nβ) εργολαβική σύμβαση, προϋπολογισμού 40.000 ευρώ, με την οποία προβλέπεται να γίνουν εργασίες για την κατασκευή κατάλληλων συρματοκιβωτίων προστασίας κοίτης, πρανών (serasanetti), για την αποκατάσταση της κοίτης του ποταμού ¨Γαρεάτη¨ σε σημεία όπου τα ήδη υφιστάμενα συρματοκιβώτια έχουν καταστραφεί ή σε σημεία όπου έχουν καταγραφεί πλημμυρικά φαινόμενα κατά τα προηγούμενα έτη.\nΗ προθεσμία για την ολοκλήρωση του καθενός από τα παραπάνω έργα είναι 120 ημέρες.\nΠροηγούμενο άρθροΜ. Χαρακόπουλος: “Επαναπρόσληψη υπαλλήλων της πρώην ΑΤΕ που προσλήφθηκαν με ΑΣΕΠ”\nΕπόμενο άρθροΛ. Τσαβδαρίδης: “Να ανάψει «πράσινο φως» για την αξιοποίηση των εκατοντάδων ακινήτων του πρώην ΟΕΚ”


Δεσμεύσεις Περιφερειαρχών\nΣύσκεψη μέσω τηλεδιάσκεψης με τους φορείς του τουρισμού στη χώρα, είχαν οι 13 Περιφερειάρχες, με αντικείμενο το συντονισμό της συνολικής προσπάθειας για να μη χαθεί η φετινή τουριστική περίοδος.\nΣυγκεκριμένα από τον χώρο του τουρισμού παρόντες ήταν ο Πρόεδρος του Συνδέσμου Ελληνικών Τουριστικών Επιχειρήσεων Γιάννης Ρέτσος, ο Προέδροσ της Πανελλήνιας Ομοσπονδίας Ξενοδόχων Γρηγόρης Τάσιος , ο Πρόεδρος του Ξενοδοχειακού Επιμελητηρίου Ελλάδας Αλέξανδρος Βασιλικός και ο Προέδρος της Aegean Ευτύχης Βασιλάκης.\nΟι εκπρόσωποι του τουριστικού κλάδου ενημέρωσαν τους Περιφερειάρχες για τις ανησυχίες τους, λόγω της κατάστασης που επικρατεί στον τουρισμό και τις εκτιμήσεις τους για τη φετινή τουριστική περίοδο, αλλά και τα ζητήματα που δημιούργησε η πανδημία του κορωνοϊού. Επίσης, κατέθεσαν σειρά προτάσεων για δράσεις τόνωσης του τουριστικού προϊόντος, τόσο σε επίπεδο χώρας, όσο και σε περιφερειακό επίπεδο.


5601 5701 6001 6501 8003 10001 11501\n601 752 901 1052 1401 1801 2301\nBOSCH2 Bosch1 Bosch Batteries1 Car Batteries1 Caravan Batteries1 Deep Cycle Batteries1 Deep Discharge Batteries1 Dual Purpose Batteries1 Marine Batteries1 Marine Batteries BOSCH1 Photovoltaic Batteries1 Μπαταρια Marine1 Μπαταρια Marine BOSCH1 Μπαταρια Διπλου Σκοπου1\nΜπαταρίες Bosch Marine\nΜπαταρίες Βαθίας Εκφόρτισης\nΗ ΕΤΑΙΡΕΙΑ ΤΣΕΡΚΕΖΙΔΗΣ διαθέτει μια μεγάλη γκάμα μπαταριών για κάθε τύπο σκάφους και για κάθε είδους εφαρμογή ΜΠΑΤΑΡΙΕΣ για Εκκίνηση του κινητήρα - Διπλού Σκοπού - Βαθιάς Εκφόρτισης & Εκκίνησης!\nΜπαταρια BOSCH L4027 Deep Cycle12V 75AH 600A 261x175x220\nΜπαταρία BOSCH Bαθειάς εκφόρτισης L4027 12V 75AH 600A 261x175x220.Η Bosch L4 μπορεί να εγγυηθεί αξιόπιστη και μέγιστη παροχή ρεύματος. Βασικά πλεονεκτήματα. Μέγιστη χρηστικότητα. Αντοχή στους κύκλους φόρτισης,εκκένωσης. Υψηλός βαθμός ασφάλειας κατά τη λειτουργία. Ελάχιστη αυτοκατανάλωση κατά τη διάρ..\nΜπαταρια BOSCH L4033 Deep Cycle 12V 105AH 570A 330X175X240\nΜπαταρία BOSCH Bαθειάς εκφόρτισης L4033 12V 105AH 570A 330X175X240.H Μπαταρίες Η Bosch L4 μπορεί να εγγυηθεί αξιόπιστη και μέγιστη παροχή ρεύματος.Βασικά πλεονεκτήματα.Μέγιστη χρηστικότητα.Αντοχή στους κύκλους φόρτισης,εκκένωσης.Υψηλός βαθμός ασφάλειας κατά τη λειτουργία.Ελάχιστη αυτοκατανάλωση κατά..\nΜπαταρια BOSCH L4034 Deep Cycle 12V 105Ah 800A 330x175x240\nΜπαταρία BOSCH Bαθειάς εκφόρτισης L4034 Deep Cycle 12V 105AH 800A 330x175x240.Η Bosch L4 μπορεί να εγγυηθεί αξιόπιστη και μέγιστη παροχή ρεύματος.Βασικά πλεονεκτήματα.Μέγιστη χρηστικότητα.Αντοχή στους κύκλους φόρτισης,εκκένωσης.Υψηλός βαθμός ασφάλειας κατά τη λειτουργία.Ελάχιστη αυτοκατανάλωση κατά ..\nΜπαταρια BOSCH L5005 Deep Cycle 12V 60AH 560A 242x175x190\nΜπαταρία BOSCH Bαθειάς εκφόρτισης L5005 12V 60AH 560A 242X175X190.Οι μπαταρίες Deep Cycle της Bosch L5 μπορούν να χρησιμοποιηθούν αξιόπιστα και αποτελεσματικά όχι μόνο σε φορτηγά, μοτοσυκλέτες και τροχούς, αλλά και σε ηλιακούς σταθμούς και πρόσθετες συσκευές.Σε αντίθεση με τις συμβατικές μπαταρίες L..\nΜπαταρια BOSCH L5008 Deep Cycle 12V 75AH 650A 278x175x190\nΜπαταρία BOSCH Bαθειάς εκφόρτισης L5008 12V 75AH 650A 278X175X190.Οι μπαταρίες Deep Cycle της Bosch L5 μπορούν να χρησιμοποιηθούν αξιόπιστα και αποτελεσματικά όχι μόνο σε φορτηγά, μοτοσυκλέτες και τροχούς, αλλά και σε ηλιακούς σταθμούς και πρόσθετες συσκευές.Σε αντίθεση με τις συμβατικές μπαταρίες L..\nΜπαταρια BOSCH L5013 Deep Cycle 12V 90AH 800A 353x175x190\nΜπαταρία BOSCH Bαθειάς εκφόρτισης L5013 12V 90AH 800A 353X175X190.Οι μπαταρίες Deep Cycle της Bosch L5 μπορούν να χρησιμοποιηθούν αξιόπιστα και αποτελεσματικά όχι μόνο σε φορτηγά, μοτοσυκλέτες και τροχούς, αλλά και σε ηλιακούς σταθμούς και πρόσθετες συσκευές. Σε αντίθεση με τις συμβατικές μπαταρίες ..\nΜπαταρια BOSCH L5075 Deep Cycle 12V 140AH 800A 513x189x223\nΜπαταρια BOSCH L5075 Deep Cycle 12V 140AH 800A 513X189X223.Οι μπαταρίες Deep Cycle της Bosch L5 μπορούν να χρησιμοποιηθούν αξιόπιστα και αποτελεσματικά όχι μόνο σε φορτηγά, μοτοσυκλέτες και τροχούς, αλλά και σε ηλιακούς σταθμούς και πρόσθετες συσκευές.Σε αντίθεση με τις συμβατικές μπαταρίες L5 της B..\nΜπαταρια BOSCH L5077 Deep Cycle 12V 180AH 513x223x223\nΜπαταρια BOSCH L5077 Deep Cycle 12V 180AH 1000A 513x223x223.Οι μπαταρίες Deep Cycle της Bosch L5 μπορούν να χρησιμοποιηθούν αξιόπιστα και αποτελεσματικά όχι μόνο σε φορτηγά,μοτοσυκλέτες και τροχούς,αλλά και σε ηλιακούς σταθμούς και πρόσθετες συσκευές.Σε αντίθεση με τις συμβατικές μπαταρίες L5 της Bo..\nΜπαταρια BOSCH L5080 Deep Cycle 12V 230AH 518x276x242\nΜπαταρια BOSCH L5080 Deep Cycle 12V 230AH 1150A 518X276X242.Οι μπαταρίες Deep Cycle της Bosch L5 μπορούν να χρησιμοποιηθούν αξιόπιστα και αποτελεσματικά όχι μόνο σε φορτηγά,μοτοσυκλέτες και τροχούς,αλλά και σε ηλιακούς σταθμούς και πρόσθετες συσκευές.Σε αντίθεση με τις συμβατικές μπαταρίες L5 της Bo..


8η Ιερατική Σύναξη Ι. Μητροπόλεως Περιστερίου - Εξάψαλμος\nΣυνῆλθε σήμερα Πέμπτη 22 Ὀκτωβρίου ἐ.ἔ. ἡ 8η κατά σειρά Ἱερατική Σύναξη ἡ πρώτη γιά τό τρέχον ἐκκλησιαστικό – κατηχητικό ἔτος.\nΠαρέστησαν ἅπαντες οἱ κληρικοί τῆς καθ΄ ἡμᾶς Ἱερᾶς Μητροπόλεως.\nΚατ΄ ἀρχάς ἐτελέσθη ἁγιασμός μέ τήν εὐκαιρία τόσον τῆς ἐνάρξεως τοῦ κατηχητικοῦ, ἱεραποστολικοῦ ἔργου, ὅσον καί ἐπί τῇ ὁλοκληρώσει τῶν ἐργασιῶν τῆς ριζικῆς ἀνακαινίσεως τῆς αἰθούσης (ἀμφιθέατρον) τοῦ Πνευματικοῦ Κέντρου, τοῦ εὑρισκομένου εἰς τό Ἰσόγειον τοῦ Ἐπισκοπείου χωρητικότητος 250 θέσεων.\nΜετά τό πέρας τῆς Ἀκολουθίας τοῦ Ἁγιασμοῦ, ὁ Σεβασμιώτατος Ποιμενάρχης μας ἔλαβε τόν λόγο καί ἐνημέρωσε τό Ἱερατικό Σῶμα βάσει τῆς κατηρτισμένης ἡμερησίας διατάξεως, ὅπως ἡ εὐλαβική τήρησις τῶν ὑπό τῆς Ἱερᾶς Συνόδου καί τοῦ Κράτους ὁριζομένων μέτρων διά τήν πρόληψιν τῆς μεταδόσεως τοῦ Covid-19, καθώς ἡ γεωγραφική περιφέρεια στήν ὁποία εὑρίσκεται ἡ Ἱερά μας Μητρόπολη εἶναι σέ αὐξημένο ἐπίπεδο ἐπικινδυνότητος, ἡ τακτοποίησις τυχόν ἐκκρεμοτήτων Ἱερῶν Ναῶν σέ σχέση μέ τό κτηματολόγιο, περί τῶν ἀπορρεουσῶν ἀλλαγῶν ἐκ τοῦ νόμου 4735/2020 “Περί τῶν Κοιμητηριακῶν Ἱερῶν Ναῶν, περί τῶν οἰκονομικῶν τῶν Ἱερῶν Ναῶν ἀλλά καί γιά διάφορα ἄλλα τρέχοντα ὑπηρεσιακά θέματα.\nPrevious PostΑΘΩΟΣ και για την δεύτερη κατηγορία ο Σεβ. Κερκύρας. Ένοχοι οι υπόλοιποι.\nNext PostΗ Κέρκυρα δεν ξέχασε τον Χριστόδουλο- Μνημόσυνο στη μνήμη Του\nΣιγκαπούρης Κωνσταντίνος: «Η εκπλήρωση της υπόσχεσης του Θεού έγινε, η σωτηρία ήρθε»


14 Αυγούστου, 2019 | All About Health\nHome 2019 Αύγουστος 14\nΙαπωνία: 23 νεκροί λόγω καύσωνα\n14 Αυγούστου, 2019 newsroom\nΕξαιτίας του καύσωνα στην Ιαπωνία 23 άνθρωποι έχασαν τη ζωή τους και 12.000 χρειάστηκαν ιατρική φροντίδα την περασμένη εβδομάδα, σύμφωνα με ανακοίνωση της πυροσβεστικής υπηρεσίας της χώρας που μετέδωσαν τα τοπικά μέσα ενημέρωσης. Τα στοιχεία αυτά που δόθηκαν στη δημοσιότητα αφορούν την περίοδο 5-11 Αυγούστου, σύμφωνα με την πυροσβεστική υπηρεσία. Ο μεγαλύτερος αριθμός πληγέντων καταγράφηκε […]\nΗ καφεϊνη μπορεί να πυροδοτεί την εμφάνιση πονοκεφάλων\nΝέα αμερικανική επιστημονική έρευνα υποστηρίζει πως η καθημερινή κατανάλωση τριών ή περισσότερων αναψυκτικών που περιέχουν καφεΐνη συνδέεται με την εμφάνιση πονοκεφάλων την ίδια ή την επόμενη μέρα σε ασθενείς που υποφέρουν από επεισοδιακή ημικρανία. Τα αποτελέσματα της μελέτης, που δημοσιεύτηκαν στην επιστημονική επιθεώρηση «The American Journal of Medicine» από την Elsevier, δείχνουν πως ενώ μία […]


Στον τελικό η Βουλιαγμένη - Onsports.gr\nOnsports Team\t26 Απριλίου 2013, 18:22\nΣΠΟΡ / Βουλιαγμένη\t/ Ναυτικός Όμιλος Χίου\nΤην ευκαιρία να υπερασπιστεί τον τίτλο του πρωταθλητή Ελλάδας που κατέκτησε πέρσι θα έχει η Βουλιαγμένη, η οποία προκρίθηκε στους τελικούς της Α1 Πόλο των Ανδρών μετά τη δεύτερη νίκη της επί της Χίου, αυτή τη φορά με 8-5 στο Ιωνικό κολυμβητήριο του νησιού της μαστίχας.\nΗ ομάδα του Τεό Λοράντου περιμένει πλέον τον αντίπαλό της που θα αναδειχθεί από το ζευγάρι Ολυμπιακός – Αργοστόλι που παίζουν σήμερα στις 19:00 και αν είναι οι «ερυθρόλευκοι» οι «μπέμπηδες» θα αγωνιστούν στους τελικούς με μειονέκτημα έδρας, με τον πρωταθλητή να κρίνεται στις τρεις νίκες.\nΝΟ ΧΙΟΥ – ΝΟ ΒΟΥΛΙΑΓΜΕΝΗΣ 5-8.\nΟΚΤΑΛΕΠΤΑ: 1-1, 2-5, 1-1, 1-1.\nΝΟ ΧΙΟΥ (Γιώργος Μπελέγρης): Καραμπέτσος, Μιράλης 1, Μιμίδης, Κατσουλάκης 1, Κόχειλας Ι., Θεοδωτόπουλος, Κανδιόγλου, Βιτέλας, Ντούλος, Φουντούλης Γιώρ. 1, Μπεριστιάνος 1, Γαβαλάς Ι., Δεβές, Σωτηριανός, Χατζηκυριακάκης 1.\nΝΟ ΒΟΥΛΙΑΓΜΕΝΗΣ (Τεό Λοράντος): Τσαλκάνης, Μυλωνάκης, Χατζηδάκης, Κομάντινα 1, Ελμισιάν 1, Βελώνιας, Αφρουδάκης Χρ. 1, Καρούντζος, Βλαχόπουλος 2, Τίγκας 3, Βουλγαράκης, Πρωτονοτάριος, Μασμανίδης.\nΠαναθηναϊκός Β: Με 16 παίκτες η αποστολή για Λεβαδειακό\n11 λεπτά πριν Παναθηναϊκός Β: Με 16 παίκτες η αποστολή για Λεβαδειακό\n14 λεπτά πριν ΑΕΚ-ΠΑΟΚ 72-67: Με ψυχή και Χάμερ!\n18 λεπτά πριν Λάρισα-Τακιανός: «Έχει μέταλλο η ομάδα»\n19 λεπτά πριν Premier League: Απώλεια βαθμών για Σίτι, της έβαλε δύσκολα η Σαουθάμπτον (videos)


Tornos News | Τουρκικός τουρισμός: +30% οι κρατήσεις από το Ην. Βασίλειο για το καλοκαίρι του 2018\nΤουρκικός τουρισμός: +30% οι κρατήσεις από το Ην. Βασίλειο για το καλοκαίρι του 2018\nTornosNews.gr 07.11.2017 | 11:03\n30% περισσότερους διεθνείς επισκέπτες προσέλκυσε η Τουρκία κατά το πρώτο 9μηνο του 2017, φθάνοντας τα 26,4 εκατ. δήλωσε από την έκθεση WTM ο γενικός διευθυντής του γραφείου του Υπουργείου Πολιτισμού και Τουρισμού της Τουρκίας στο Λονδίνο, κ. Irfan Onal, ξεπερνώντας τις προσδοκίες του από πέρυσι για 25 εκατ. τουρίστες.\nΌσον αφορά τις κρατήσεις από τη βρετανική αγορά ταξιδιωτών για το καλοκαίρι του 2018, είπε ότι μέχρι στιγμής καταγράφεται αύξηση 30%, με καθοριστικό παράγοντα το value for money.\nΜιλώντας στο ttg, ο κ. Onal έκανε λόγο για μια εξαιρετική επιτυχία της Τουρκίας το 2017, μετά από τις απώλειες του 2016 που οι ιθύνοντες απέδωσαν στην πολιτική αστάθεια στη χώρα λόγω της εγγύτητας με τις διαμάχες στο Ιράκ και τη Συρία.\nΗ τουριστική ανάκαμψη της χώρα, είπε, πυροδοτήθηκε από την ανθεκτικότητα της τουριστικής της βιομηχανίας, με νέους τουρ οπερέιτορ να λανσάρουν προγράμματα στην Τουρκία παρά τη γεωπολιτική αστάθεια.\nΜόλις σε ένα χρόνο, δήλωσε ο κ. Onal, "ο τουρκικός τουρισμός επέστρεψε δυνατά και μετά από τη δύσκολη χρονιά του 2016 καταφέραμε να ανακάμψουμε".\nΗ ασφάλεια στη χώρα δεν απασχολεί τους ξένους τουρίστες, τόνισε, ιδιαίτερα μετά τις επιθέσεις στην Ευρώπη ενώ, όπως είπε, τα μέτρα ασφαλείας στην Τουρκία εντείνονται.\nΗ Τουρκία θα στοχεύσει επίσης στην προσελκυση τουριστών από την Κίνα και την Ινδία το 2018, επενδύοντας σε διαφημιστικές καμπάνιες και στο μάρκετινγκ σε αυτές τις χώρες, καθώς και σε ασιατικές αγορές όπως η Ιαπωνία, η Ν. Κορέα και η Μαλαισία, είπε.


Το Survivor έρχεται την Κυριακή 26 Δεκεμβρίου κι επιστρέφει πιο δυναμικά από ποτέ με τον Γιώργο Λιανό να δίνει το σήμα έναρξης. Με ένα πρωτότυπο βίντεο ο αγαπημένος παρουσιαστής αφήνει τις πίστες του The Voice και πηγαίνει στις παραλίες του Άγιου Δομίνικου.\nΟι στίβοι μάχης επιστρέφουν. Διάσημοι και Μαχητές, 24 παίκτες ρίχνονται στη μάχη κι είναι έτοιμοι να παλέψουν για την επιβίωσή τους. Οι παίκτες ήδη έχουν φτάσει στην Δομινικανή Δημοκρατία κι η περιπέτεια ξεκινά. Ο Ατζούν έχει βάλει τα δυνατά του κι έχει δημιουργήσει ένα εξαιρετικό καστ με ιδιαίτερες και δυναμικές προσωπικότητες.\nΟ Γιώργος Λιανός αφήνει το κοστούμι και βάζει τα έξαλλα πουκάμισά του με τον οποίο τον αγαπήσαμε. Παίρνει τη σφυρίχτρα του και είναι έτοιμος να δώσει το σήμα για να ξεκινήσουν οι αγώνες.\n«Ήρθε η ώρα οι παραλίες να αποκτήσουν και πάλι ζωή!», γράφει ο Γιώργος Λιανός στη λεζάντα του στο Instagram κι όλοι οι φανς του Survivor πανηγυρίζουν.\nΟ ΣΚΑΪ ευελπιστεί το Survivor να κάνει την ανατροπή για ακόμη μια φορά και να αναδειχθεί το νούμερο 1 ριάλιτι της ελληνικής τηλεόρασης. Ο παραγωγός έχει μία ιδιαίτερη αγάπη στο ριάλιτι επιβίωσης, αφού το θεωρεί «παιδί» του. Γι’ αυτόν ακριβώς τον λόγο είχε άμεση συμμετοχή στη διαδικασία. Φέτος μάλιστα θα έχουμε ακόμη περισσότερες εκπλήξεις και πολλές ανατροπές. Μην ξεχνάμε ότι το Survivor είναι το ριάλιτι των ανατροπών.\nSurvivor: Διάσημοι και Μαχητές έτοιμοι για όλα στο πρώτο τρέιλερ – παρουσίαση\nSurvivor: Αυτοί είναι οι 12 Διάσημοι παίκτες – Φωτογραφίες και βιογραφικά\nSurvivor: Αυτοί είναι οι 12 Μαχητές παίκτες – Φωτογραφίες και βιογραφικά\nΠΡΟΗΓΟΥΜΕΝΟ ΑΡΘΡΟΆσπα Πρεδάρη: Instagram και βιογραφικό της μαχήτριας φωτιά του Survivor\nΕΠΟΜΕΝΟ ΑΡΘΡΟMasterChef 6 Πρεμιέρα: Πότε ξεκινάει ο διαγωνισμός μαγειρικής


Προβολή Ντοκιμαντέρ: Τα Κορίτσια Της Χρυσής Αυγής – Νεολαία ΣΥΡΙΖΑ\n« “Είναι θέμα αγάπης όχι φύλου – Μια συζήτηση για τον πολιτικό γάμο και την τεκνοθεσία από ομόφυλα ζευγάρια”\nΕίναι θέμα αγάπης, όχι φύλου (Θεσσαλονίκη) »\nΠροβολή του ντοκιμαντέρ «Τα κορίτσια της Χρυσής Αυγής» του Νορβηγού σκηνοθέτη Χόβαρντ Μπούστνες.\nΤο ντοκιμαντέρ αποτυπώνει όλες τις πτυχές της δράσης των μελών της οργάνωσης, μέσα από τις «πρωταγωνίστριες» γυναίκες οι οποίες συνδέονται στενά με ηγετικά στελέχη της ναζιστικής οργάνωσης και είναι και οι ίδιες μέλη της.\nΟ σκηνοθέτης προσπαθεί να ρίξει φως στον σκοτεινό κόσμο της Χρυσής Αυγής παρουσιάζοντας μέσα από τα μάτια των γυναικών αυτών τον τρόπο που ζουν, σκέφτονται και δρουν τα μέλη της οργάνωσης.\nΘα ακολουθήσει συζήτηση και ενημέρωση για την εξέλιξη της δίκης της Χρυσής Αυγής από την Βίκυ Τσεφαλά (μέλος του Κ.Σ. της Νεολαίας ΣΥΡΙΖΑ).\nΚαλλίπολις – Χώρος Πολιτισμού & Αλληλεγγύης\nΚαλλιπόλεως 33, 16777 Ελληνικό Αττικής\nΝεολαία ΣΥΡΙΖΑ – Οργανώσεις Νότιας Αθήνας


Τι δείχνουν οι πρώτες αναφορές των ζυγαριών για σήμερα 17 Ιουνίου - MELISSOCOSMOS\nHome Τα νέα της ζυγαριάς Τι δείχνουν οι πρώτες αναφορές των ζυγαριών για σήμερα 17 Ιουνίου\nΤι δείχνουν οι πρώτες αναφορές των ζυγαριών για σήμερα 17 Ιουνίου\nΣάββατο, Ιουνίου 17, 2017 Τα νέα της ζυγαριάς,\nΣήμερα είναι η πρώτη ημέρα μετά την χθεσινή βροχή.\nΘυμίζω ότι όλες τις προηγούμενες ημέρες τα μελίσσια δούλευαν ικανοποιητικά.\nΣύγχρονες ζυγαριές όπως της Beezon μας βοηθούν να καταλάβουμε καλύτερα πως αντιδρά ο έλατος μετά από την βροχή.\nΕίδαμε χτες ότι στις 18.00 το απόγευμα άρχισε η βροχή και τα μελίσσια σταματήσαν να καταγράφουν άνοδο.\nΣήμερα λοιπόν οι μέλισσες ψιλοπετάχτηκαν έξω περίπου στις 06.00 το πρωί.\nΠαρά τις προσπάθειες του σμήνους και τις καλές θερμοκρασίες όμως, όχι μόνο δεν είχαμε αποτέλεσμα, αλλά βυθιζόμασταν όλο και περισσότερο στην πτώση.\nΜέχρι τις 13.00 το μεσημέρι η πτώση ήταν 523 γραμμάρια.\nΑν μέχρι το βράδυ δεν βρέξει ξανά, τότε ίσως αύριο δούμε άνοδο εφόσον ο έλατος ξεκινήσει πάλι.\nΑν βρέξει πάλι σήμερα όμως τότε και αύριο θα έχουμε πτώση.\nΑυτή την ώρα που μιλάμε ήδη στα έλατα της Ηπείρου βρέχει.\nΣύμφωνα με τους μετεωρολόγους μέχρι και την Δευτέρα 19 Ιουνίου ο καιρός θα είναι άστατος στα ορεινά και μπορεί να έχουμε μπόρες στα έλατα.\nΜετά θα φτιάξει όμως.\nΟ έλατος έχει δυνάμεις για να ξεκινήσει αν βρέχει μέχρι την Δευτέρα όμως;\nΔείτε τα σημερινά δεδομένα από την ζυγαριά της Beezon μέχρι τις 13.00 σήμερα το μεσημέρι.


ΕΛΛΗΝΙΚΟ ΦΩΣ: Απτόητος ο τουρκοπράκτορας Χουσεΐν Ζεϊμπέκ συνεχίζει να μιλά για “τουρκική” μειονότητα της Δυτικής Θράκης\nΤόνισε ο τουρκοπρακτορας πως: "Η εκπαίδευση είναι πολύ σημαντική. Πιστεύω πως πολλά προβλήματα μπορούν να ρυθμιστούνε με την εκπαίδευση. Στην δυτική Θράκη ως "τουρκική μειονότητα" βιώνουμε σοβαρά προβλήματα. Εάν ρωτήσετε ποιο είναι το μεγαλύτερο, θα έλεγα πως είναι η εκπαίδευση. Μπορείτε να το αναλογιστείτε; Όταν το 2014 περνούσε από την βουλή νόμος για την εκπαίδευση και παίρνοντας τον λόγο μιλήσαμε για δίγλωσσα, τουρκικά-ελληνικά νηπιαγωγεία κατηγορηθήκαμε ως προδότες της πατρίδας. Διότι η συνθήκη της Λωζάννης δεν προέβλεπε λέει δίγλωσσα νηπιαγωγεία. Μα δεν είναι δυνατόν. Παρόλα αυτά έχουμε τα δίγλωσσα μειονοτικά σχολεία μας. Το κράτος για χρόνια τα υπονόμευσε αλλά εμείς τα στηρίζουμε. Διότι εμείς αγωνιζόμαστε πάνω σε αυτά τα εδάφη, στηρίζοντας την γλώσσα μας, την θρησκεία μας και τον πολιτισμό μας. Φυσικά με την μητέρα πατρίδα υπάρχει ένας άρρηκτος δεσμός. Είμαστε σαν κρέας με το νύχι. Εμείς θέλουμε μια ισχυρή Τουρκία. Αισθανόμαστε περήφανοι για τα βήματα ισχυροποίησης της Τουρκίας. Η αγκαλιά που άνοιξε στον τουρκικό κόσμο είναι πολύ σημαντική, αυτό είναι κάτι που το έχουμε μεγάλη ανάγκη".\nΔιαβάστε περισσότερα: http://www.xryshaygh.com/enimerosi/view/chousein-zeimpek-as-ton-mazepsei-kapoios#ixzz47sWnteNd


Περί διατροφολογίας και γυμναστικής από έναν ειδικό\nΑρχική σελίδαlifestyleΠερί διατροφολογίας και γυμναστικής από έναν ειδικό\nΔιακόπτουμε την προγραμματισμένη Παρασκευιάτικη μας συνάντηση για κάτι απρόσμενο και special, τόσο απρόσμενο και τόσο special όσο η πρόταση που έλαβα στο ηλεκτρονικό ταχυδρομείο μου. Το μήνυμα ήταν από τον Ανδρέα Ζουρδό, που με προκάλεσε να αλληλο… συνεντευξιαστούμε, να δούμε τι έχει ο καθένας μας να πει και να αλληλο-ανακατέψουμε τα κουρκούτια μας, να δούμε τι θα βγει.\nΤι ευκαιρία, ακόμα ένα δείγμα για την συλλογή μου! Έτσι, μετά από τις απαραίτητες συννενοήσεις, ένα ωραίο απόγευμα έσκασε μούρη στην υπόγα/εργαστήριό μου , προσπέρασε επιδεικτικά τα βάζα με τις ανθρώπινες πίκλες μου και δέθηκε μόνος του (!!!) στην ειδικά τροποποιημένη καρέκλα οδοντιάτρου που κοσμεί το “άβατό” μου! Άνοιξα το βαλιτσάκι μου, έβγαλα έξω τις καθιερωμένες σύριγγες με τα “εξωτικά” κοκτεήλ μου, τρυπάνια, ηλεκτρόδια και κολποδιαστολείς αλλά εκεί πάνω μου χάλασε το πάρτυ: μου είπε πως δεν υπάρχει ανάγκη για όλα αυτά, θα μιλήσει οικοιοθελώς!\nΠρώτα το αυτόβουλο δέσιμο στην καρέκλα, μετά αυτή η ακατανόητη συναίνεση να πάει η γλώσσα του ροδάνι χωρίς καν να κυλήσει στις φλέβες του ούτε ένα ποταπό μιλιγραμμάριο πεντοθάλης — κάτι τέτοια είναι που χαλάνε την πιάτσα και κάνουν άτομα σαν εμένα να παρατάνε το “χόμπι“. Αλλά ουχί, δεν λιποψυχώ, απλά αποφασίζω αυτή την φορά να κάνω μια εξαίρεση μιας και το δείγμα έχει ιδιαίτερο ενδιαφέρον.\nΑν ορίζεις τα δείγματα με το επάγγελμα τότε ο Ανδρέας Ζουρδός είναι διαιτολόγος-διατροφολόγος, αν πάλι τα ορίζεις σύμφωνα με τα “χαρτιά” τους τότε ο Ανδρέας Ζουρδός έχει κάνει και ένα “τέρμινο και κάτι” στο University of Westminster στο Λονδίνο, στην σχολή Επιστημών Υγείας. Αν πάλι είσαι μοντέρνος και τα ορίζεις σύμφωνα με την ενδοδυκτιακή τους δραστηριότητα, τότε για εσένα ο Ανδρέας Ζουρδός είναι ο κάτοχος και δημιουργός του blog Metavolismos.com, και όχι, δεν έχει περάσει εγκεφαλικό, φροντίζει για τούτο — μπορεί μια χαρά να χτυπήσει τα πλήκτρα του πληκτρολογίου του και να αυτοσυστηθεί στην σχετική ενότητα.\nΑν σεργιανίσεις λίγο την ιστοσελίδα του θα βρείς άρθρα για “μαγικές δίαιτες“, “υπερτροφές” και “συμπληρώματα με υπέρφυσικές ιδιότητες“, όπως επίσης και άρθα περί ”αποτοξίνωσης“, “ομοιοπαθητικής“, “γονιδίων που φταίνε για το παχύσαρκο σαρκί μας” ή για εκείνα τα υπέροχα βραχιολάκια που χαρίζουν ευεξία και ισορροπία — όλα αυτά φυσικά υπό το πρίσμα που δεν θα σου αρέσει, το πρίσμα της κριτικής σκέψης και του τεκμηριωμένου λόγου, που έχει την κακή συνήθεια να μας γκρεμίζει τους ευσεβείς πόθους, να μας δείχνει πως ευρέως διαδεδομένες πεποιθήσεις μπορεί να είναι λάθος και να μας δείχνει πως γνωρίζουμε λιγότερα από όσα νομίζουμε.\nΤσίνησες; Αν θεωρήσεις πως το τελευταίο θα ήταν έργο ενός καβαλημένου ξιπασμένου “παντογνώστη” που “πήρε ένα χαρτί και μιλάει“, τότε θα σου πω πως προσωπικά το θεωρώ προσφορά: δεν μπορείς να γεμίσεις ένα δοχείο που ήδη (θεωρεί πως) είναι γεμάτο αν δεν το αδειάσεις πρώτα ή αν δεν του δείξεις πως είναι άδειο. Αν θεωρήσεις τον Ανδρέα “σκεπτικιστή” με ό,τι φορτίο προσάπτεις σε αυτή την λέξη, τότε θα σου πω πως τον θεωρώ απλά εραστή της “evidence based” προσέγγισης, ιδίως σε θέματα εξ’ορισμού φυσικής υπόστασης όπως η διατροφή, τα φάρμακα, τα συμπληρώματα διατροφής, η υγεία και η διάπλαση του σώματος.\nΞανατσίνησες; Άσε του ένα σχόλιο στο άρθρο του που σε ενόχλησε ή με το οποίο διαφωνείς και θα συζητήσει μαζί σου — φρόντισε όμως να μην ξεχάσεις έξω από την πόρτα της ιστοσελίδας του τα επιχειρήματά σου και έστω κάποια υποτυπώδη απόδειξη των πύρινων θέσεών σου. Γιατί τότε θα ήταν σαν να πήγαινες σε πάρτυ κολλητού χωρίς να φέρεις το δικό σου μπουκαλάκι με την σανγκριά!\nΕκτός των παραπάνω, ο Αντρέας Ζουρδός δεν είναι ένας υπερμεγέθης εγκέφαλος γεμάτος “γνώσεις” που μετά βίας ισορροπεί στο ατροφικό από το πολύ διάβασμα σκαρί του, έχει γύρω στα 13 χρόνια που ασχολείται με την άθληση — ή όπως ίσως θα προτιμούσε ο ίδιος να μας πει, με την γλυπτική σώματος.\nΠάμε λοιπόν να δούμε πως αντιδρά όταν αδειάζω τον γεμιστήρα μου πάνω του, στο καρφί, χωρίς αναισθητικό, ούτε μιλλιγκράμ πεντοθάλης λέμε!\nΑντρέας Ζουρδός: Είμαι ένα σύνολο κυττάρων, άλλο ένα θηλαστικό, ένας άνθρωπος. Προσπαθώ να μην χάνω τον χρόνο μου.\nΓιατί διατροφολόγος και όχι αρχιτέκτονας ή ψυχολόγος; Τι είναι αυτό που σε τράβηξε προς αυτή την κατεύθυνση;\nΑπό μικρός κατάλαβα ότι θέλω να ασχοληθώ κάτι που να είναι σχετικό με τη βιολογία και τις θετικές επιστήμες, αλλά δεν είχα κατασταλάξει ακριβώς. Μάλλον το κλικ έγινε στα 17 μου περίπου, όταν άρχισα να διαβάζω ό,τι έβρισκα μπροστά μου για τη διατροφή, με σκοπό όχι να σώσω την ανθρωπότητα, αλλά με καθαρά δαρβινικά κίνητρα -το θέτω κομψά- δηλαδή να έχω ωραίο σώμα για τις κοπέλες, κάτι πολύ πρωτότυπο για 17 χρονών παιδί!\nΟπότε άρχισα να κάνω βάρη, να τρώω διαφορετικά και είδα πάνω μου τις αλλαγές. Στην ουσία ήταν ένα πείραμα πάνω στο τι μπορεί να κάνει η διατροφή και η γυμναστική σε ένα σώμα! Δεν ήξερα ακριβώς τι έκανα και πού θα κατέληγα και στην ουσία αυτή η ημιμάθεια, την οποία αντιλαμβανόμουν, με έκανε να διαβάσω ακόμα περισσότερο! Αν βάλεις αυτό πάνω από τον παρονομαστή της δουλειάς των δικών μου, που εξαιτίας της πάντα ήμουν κοντά σε νοσοκομεία και άκουγα ιατρικούς όρους πολύ συχνά, τότε φτάνεις στο εύρος της “ελεύθερης βούλησης” που είχα. Στην πορεία κατάλαβα πως μπορώ να κάνω το χόμπι μου επάγγελμα και να βοηθάω ανθρώπους να βελτιώσουν και την υγεία τους και την εμφάνισή τους.\nΟι διατροφολόγοι απευθύνονται μόνο στους χοντρούς ή και κατ' επέκταση με προβλήματα παχυσαρκίας; Συμφωνείς ή όχι; Ποιος χρειάζεται τον διατροφολόγο και ποια είναι τελικά η σωστή δίαιτα;\nΠέραν των καταστάσεων όπου υπάρχει ένα πρόβλημα υγείας, υπάρχει και μια μερίδα ανθρώπων που απλά θέλουν να φαίνονται πιο ωραίοι στον καθρέφτη ή/και για το έτερον τους ήμισυ. Επίσης, μη ξεχνάμε ότι υπάρχει και η μεταβολική υγιής παχυσαρκία — και δεν χρειάζονται όλοι δίαιτα, αρκεί φυσικά να γυμνάζονται. Υπάρχουν πολλοί που λένε πως απλά “αρκεί να το ράψεις” και δεν χρειάζεσαι διατροφολόγο. Σύμφωνοι. Και σε κάποιες εγχειρήσεις η αναισθησία δεν είναι απαραίτητη αλλά βοηθά. Ο διατροφολόγος είναι ο αναισθησιολόγος της υποθερμιδικής δίαιτας, την κάνει όσο πιο ανώδυνη γίνεται. Γιατί αυτό; Γιατί βοηθά στην πιθανότητα να μην φύγει ο ασθενής στην μέση της διαδικασίας επειδή δεν αντέχει. Αυτό βραχυπρόθεσμα.\nΜακροχρόνιος στόχος του διατροφολόγου είναι η διαμόρφωση καλής διατροφικής συμπεριφοράς. Σίγουρα κάποιοι χρειάζονται διατροφολόγο περισσότερο, άλλοι λιγότερο και άλλοι καθόλου. Το “χρειάζομαι” έχει να κάνει με υγεία κυρίως, in my book. Το να απευθύνεσαι όμως σε διατροφολόγο για να έχεις ένα πιο όμορφο σώμα και σαν bonus καλύτερη υγεία είναι κάτι που το βλέπω και δεν έχω λόγο να το κατακρίνω. Ανθρώπινα είναι αυτά τα πράγματα, στο κάτω κάτω. Τώρα μια σωστή δίαιτα πρέπει να έχει αποτελέσματα, να είναι βασισμένη σε επιστημονικές αποδείξεις, χωρίς να είναι καταπιεστική και φυσικά να παρέχει κορεσμό. Οι υπερβολικά περιοριστικές-σαδιστικές δίαιτες είναι συνταγή για αποτυχία.\nΓια να χάσει κάποιος κιλά πρέπει να προσλαμβάνει λιγότερες θερμίδες από όσες καταναλώνει. Ακούγεται απλό, όπως μία απλή αφαίρεση που αφήνει έλλειμμα. Το καταλαβαίνει ο κόσμος;\nΝαι, ο κόσμος το καταλαβαίνει αλλά ψάχνει για παρακαμπτήριες όπως και να ‘χει. Απώλεια λίπους με θετικό θερμιδικό ισοζύγιο αντιστοιχεί σε καταπάτηση των φυσικών νόμων, θαύμα, αν πιστεύει κανείς κάτι τέτοιο μπορεί να πιστέψει οτιδήποτε! Ο Richard Feynman είχε πει πως έτσι είναι το σύμπαν μας και, αν δεν μας αρέσει, τότε δεν μπορεί να κάνει κάτι και ίσως πρέπει να αλλάξουμε σύμπαν. Νομίζω πως αυτό τα λέει όλα.\nΠοιοι είναι οι 3 πιο καταστροφικοι μύθοι στον τομέα της διατροφής;\nΥπάρχουν πάρα πολλοί διατροφικοί μύθοι, θα μπορούσα άνετα να φτιάξω ένα top 10. Αλλά αν πάμε για 3, τότε είναι οι εξής: ο μύθος της αναγκαιότητας των πολλών γευμάτων, ο μύθος του “είμαστε ότι τρώμε” και ο μύθος πως η νηστεία (ή η χορτοφαγία/αποτοξίνωση) κάνει καλό στην υγεία. Το πρώτο είναι ψυχαναγκασμός που απωθεί πολύ κόσμο. Το δεύτερο υπεραπλούστευση που μπορεί να κατρακυλήσει σε τρομολαγνικά και νοσοφοβικά μονοπάτια. Κάτι τέτοια σοφίσματα εκμεταλλεύεται η Greenpeace για να χειραγωγήσει τον κόσμο. Όσον αφορά το τρίτο, η χορτοφαγια μπορεί να γίνει μία πολύ κακή ιδέα για την υγεία. Στην Γαλλία πολύ πρόσφατα μάλιστα δικάστηκαν οι γονείς που σκότωσαν το παιδί τους επειδή του επέβαλλαν χορτοφαγία.\nΟι εύκολες λύσεις είναι γεγονός, δηλαδή ότι τραβάνε τον κόσμο σε λάθος κατεύθυνση. Με λίγα λόγια δεν είναι καθόλου παράξενο παρξενο να σε έχουν ρωτήσει σε επαγγελματικό επίπεδο για κάποιο χαπάκι ή τροφή που να αδυνατίζει δια μαγείας. Ποιο είναι το πρόβλημα να ακολουθεί κάποιος εύκολες λύσεις;\nΝαι, κάποιες φορές με ρωτούν μεταξύ σοβαρού και αστείου. Όλοι μας χρησιμοποιούμε “εύκολες λύσεις” σε άλλα θέματα, π.χ αυτοκίνητο αντί για ποδήλατο ή τρέξιμο. Τίποτα το μεμπτό γενικά. Το πρόβλημα στο αδυνάτισμα είναι πως μια τέτοια αντιμετώπιση δεν είναι ρεαλιστική. Όλοι θέλουμε να το κάνουμε όσο πιο εύκολα γίνεται, εδώ μπαίνει και ο διατροφολόγος, αλλά το θέμα είναι ότι από ένα σημείο και μετά επαφίεται και στην θέληση που έχει ο καθένας. Πάλι ο περισσότερος κόσμος αναγνωρίζει ότι πρέπει και εκείνος να συμμετέχει στην διαδικασία.\nΑπό όσο γνωρίζω ασχολείσαι με τη γυμναστική, είναι αλήθεια;\nΕίμαι στα γυμναστήρια από τα 15! Έχω δει πολλά. Εξαρτάται από το πού κοιτάς και σε ποια περιοχή είναι το γυμναστήριό σου. Αν είσαι σε κάποιο σιδεράδικο κακόφημης γειτονιάς του Λονδίνου δεν θα δεις τον ίδιο κόσμο με το αντίστοιχο σιδεράδικο της Κηφισιάς ή της Γλυφάδας.\nΈχω περάσει από αρκετά γυμναστήρια και θα σου περιγράψω τι συναντάς σε μία μέση κατάσταση. Είναι οι τύποι που λιώνουν στην αερόβια, οι περαστικοί που θα κάτσουν την πρώτη εβδομάδα και μετά θα τα παρατήσουν, οι γυναίκες που φοβούνται τα βάρη γιατί νομίζουν πως θα γίνουν άντρες, και τα “αρρωστάκια” με τα βάρη, αυτοί που λέω εγώ μπιλντέρια, οι οποίοι χωρίζονται στην υποομάδα που γυμνάζεται για “όγκο” ,την υποομάδα που θέλει να χάσει λίπος και κάνει “γράμμωση” και μία τρίτη, δυναμικά ανερχόμενη υποομάδα, “ογκογράμμωσης“. Επίσης υπάρχουν αρκετά παιδιά που προπονούνται για δύναμη, αυτό που λέμε Powerlifting ή Δυναμικό Τρίαθλο.\nO κόσμος όταν λέει bodybuilder φαντάζεται κάποιον με τεράστια, μη-φυσιολογική, αντιαισθητική διάπλαση. Αυτό δεν έχει ιδιαίτερη σχέση με ό,τι είναι το bodybuilding, τουλάχιστον σε ερασιτεχνικό επίπεδo. Πώς αντιλαμβάνομαι εγώ τον όρο bodybuilding και bodybuilder; Ένας από τους καθηγητές μου που μ’ έχει επηρεάσει, ιδιαίτερα φιλέλληνας μάλιστα, ο Adam Cunliffe, το έλεγε “Body Sculpting” (“γλυπτική σώματος“) και όντως έτσι είναι. Τέχνη είναι αν το κάνεις καλά — και άλλωστε, από έργα τέχνης, αρχαιοελληνικά γλυπτά, γεννήθηκε το bodybuilding.\nΝομίζω ότι ο θαυμασμός του ανθρώπινου σώματος είναι ένα στοιχείο του αρχαίου ελληνικού πολιτισμού που αργότερα αποσιωπήθηκε. Η Σωματική Διάπλαση είναι ολόκληρη υποκουλτούρα σήμερα, με τα καλά της και τα κακά της — αλλά είναι πιθανότατα το άθλημα/χόμπι που έχει την περισσότερη επαφή με την επιστημονική πρόοδο.\nΤαυτόχρονα είναι υποτιμημένο χόμπι, που όταν γίνεται σε ερασιτεχνικό επίπεδο μπορεί να βελτιώσει και την εικόνα του σώματός μας και την υγεία μας. Υπάρχει τεράστια παραπληροφόρηση για αυτό το άθλημα, για την οποία ευθύνονται κυρίως τα σχετικά περιοδικά — πραγματικά δεν χρειάζεται να παίρνει κανείς συμπληρώματα, ούτε θα βοηθήσουν σε κάτι, επίσης χρειάζεται ελάχιστο εξοπλισμό. Από την άλλη θέλει αρκετές γνώσεις και ακόμα περισσότερη υπομονή!\nΥπάρχουν άσχημες νοοτροπίες εντός των τειχών του γυμναστηρίου και της bodybuilding κοινότητας που θα ήθελες να εξαλειφθούν;\nΗ πόλωση επιβεβαίωσης γενικά. Επειδή κάνω ή τρώω κάτι εγώ δεν σημαίνει ότι αυτό το κάτι είναι το μόνο σωστό. Μία ακατανόητη -για μένα τουλάχιστον- νοοτροπία που έχει εισβάλλει τελευταία είναι αυτή του “γυμνάζομαι για να έχω καλές εξετάσεις αίματος“. Το παράδοξο είναι πως πολλές από τις “φυσιολογικές τιμές” των εξετάσεων διαταράσσονται όταν κάποιος γυμναστεί και πολλοί… διακόπτουν την γυμναστική, με στόχο να τα πάνε καλά στις εξετάσεις!\nΚανείς δεν μιλάει δημόσια για τα αναβολικά και τυχόν αναφορές σε αυτά είναι συνήθως επιπέδου συζητήσεις περί κακών ναρκωτικών. Ποια είναι η γνώμη σου πάνω σε αυτό το θέμα;\nΓια τους περισσότερους χρήστες είναι όντως fast gym νοοτροπία. Είναι εύκολο να απαντήσουμε στο ηθικό ζήτημα, γιατί ο κάθε ενήλικος διατηρεί το δικαίωμα να κάνει ότι θέλει στο σώμα του. Για μένα είναι αυτονόητο αυτό το πράγμα. Αν θέλει και μπορεί να φτάσει κάποιος 300 κιλά παχύσαρκος ή να καπνίζει 5 πακέτα τσιγάρα την μέρα, τότε πρέπει να είναι ελεύθερος να γίνει και πολύ μυώδης, ακόμα και αντιαισθητικά μυώδης. Στο αν κάνει κακό στην υγεία του ή όχι εμένα δεν μου πέφτει λόγος. Όπως δεν μου πέφτει λόγος αν κάποιος καπνίζει, αρκεί να μην αναπνέω τον καπνό του.\nΤώρα όσον αφορά το αν είναι διάολος ή όχι, αρκεί μία βόλτα στο pubmed για να απαντηθεί αυτή η ερώτηση, σύνθετα καλύτερα και όχι μονολεκτικά. Δεν διαφωνώ με όσα έχεις γράψει εσύ παλιότερα. Πάντως όσον αφορά την επίδραση της τεστοστερόνης στην επιθετικότητα, είναι θέμα κότας-αυγού. Η επιθετικότητα φέρνει τεστοστερόνη και όχι το αντίθετο, ο γνωστός βιολόγος Robert Sapolsky το αναλύει καλά το ζήτημα στο βιβλίο του “The Trouble with Testosterone“. Αν μιλάμε όμως για “αναβολικά” γενικά, ανεξαρτήτως προέλευσης και σύστασης, χωρίς να χρειάζεται να είναι σε αμπούλες ή χάπια, ας δούμε τι δίνουν για φαγητό μερικοί γονείς στα παχύσαρκα παιδιά τους που δεν φταίνε σε τίποτα.\nΛένε πως από διαφορετικούς δρόμους μπορεί να φτάσεις στο ίδιο μέρος. Θεωρείς πως η ενασχόληση σου με την διατροφολογία ή με τα γυμναστήρια σε βοήθησε να εξάγεις ασφαλή συμπεράσματα;\nΝαι γιατί η “προσπάθεια” είναι πολύ μετρήσιμη σε αυτόν τον χώρο. Το γυμναστήριο είναι μια μικρογραφία του τι γίνεται στον κόσμο μας. Υπάρχουν αυτοί που ακολουθούν λάθος δρόμο και ποτέ δεν βλέπουν τα αποτελέσματα που θέλουν ή και μένουν σε φαύλους κύκλους για χρόνια. Η γεωγραφία μέσα στο γυμναστήριο είναι σημαντική. Η “χώρα” στην οποία βρίσκεται ο καθένας καθορίζει αρκετά την πιθανότητα για αποτελέσματα. Το ίδιο και τι “μόρφωση” και “επιρροές” έχει.\nΑν κάποιος συχνάζει σε αυτό που λέω ζώνη χαμηλής έντασης, δηλαδή στους διαδρόμους και στα μηχανήματα των προσαγωγών τότε είναι δύσκολα τα πράγματα. Αν το ίδιο άτομο τολμήσει να βγάλει τον εαυτό του έξω από την ζώνη άνεσής του και πάει εκεί που είναι τα ελεύθερα βάρη, εκεί που καμιά φορά βρωμά ιδρώτα από την προσπάθεια, κάνει θόρυβο, αν αποφασίσει να σφίξει τα δόντια και να πιεστεί, να πάρει το “κόστος ευκαιρίας” τότε θα εκπληρώσει το δυναμικό του, θα δει αποτελέσματα. Επίσης, όπως και στον έξω κόσμο, τα διάφορα δόγματα είναι παντού. Είναι αυτή η ενίσχυση από την κοινότητα που μπορεί να παροδηγήσει αρκετό κόσμο.\nΗ πίστη βοηθάει στην διατροφολογία;\nΝαι, δεν έχω λόγο να πω ψέμματα, φυσικά και έχω υπάρξει “πιστός” αλλά μάλλον όχι αρκετά ώστε να μείνω πιστός. Νομίζω ότι η πίστη, ακόμα και στον εαυτό μας, πρέπει να γίνεται βάσει τεκμηρίωσης. Η υπέρμετρη αυτοπεποίθηση οδηγεί μόνο σε απογοήτευση. Καλύτερη από την πίστη είναι η αμφισβήτηση, κυρίως του εαυτού μας. Η επιστήμη δεν είναι σύστημα πίστης αλλά το αντίθετο — είναι σύστημα αμφισβήτησης και αυτό είναι πολύ συναρπαστικό.\nΤα μειονεκτήματα της πίστης είναι πάρα πολλά. No value for money, ας αρχίσουμε από εκεί. Power balance, φραπελιές, βασιλικός πολτός, μέλι, νερό Καματερού παλιότερα, ιαματικά λουτρά, ομοιοπαθητική και η λίστα δεν τελειώνει. Αλλά ας το κρατήσω στο διατροφικό σκέλος. Πόσοι άποροι θα τρεφόντουσαν με τα λεφτά που έχουν διατεθεί για ναούς και “ιερά” άμφια;\nΑν μπορούσες να αλλάξεις ένα πράγμα στον τομέα σου και ένα πράγμα στον κόσμο ποιο θα ήταν;\nΘα ήθελα ο τομέας μου να βλέπει περισσότερο το δάσος και όχι το δέντρο. Δεν θέλω να γίνει ο τομέας μου η ειδικότητα που θα λέει στον κόσμο ότι το κορεσμένο λίπος “κάνει κακό” ή να είναι αυτός που θα “θεραπεύσει” τους “εθισμένους” στο τυρί ή σε ότι άλλο έχει κορεσμένο λίπος. Πρέπει να σταματήσουμε να απαντάμε σε ερωτήσεις του τύπου “κάνει καλό το Χ τρόφιμο;“. Δεν θέλω να γίνουμε μία ειδικότητα που να απομονώνει χημικές ενώσεις ή τρόφιμα και διατροφές και να τα καθαγιάζει ή να τα δαιμονοποιεί. Δεν θέλω να γίνουμε η ειδικότητα που καταδυναστεύει την διατροφή των ανθρώπων, αλλά το αντίθετο, να τους ελευθερώσουμε από την παραπληροφόρηση και τα δόγματα. Δεν πρέπει να γινόμαστε μικροί δικτάτορες όσων βοηθάμε.\nΑπό τον κόσμο θα ήθελα περισσότερη αμφισβήτηση στις αυθεντίες, και μέσα είναι και οι διατροφικές. Αν κάποιος διαιτολόγος ή άλλος επιστήμονας υγείας διατυπώνει έναν ισχυρισμό σε κάποιο μεσημεριανό σκουπίδι της τηλεόρασης, αυτό δεν σημαίνει ότι όλοι οι υπόλοιποι συμφωνούν μαζί του. Υπάρχουν αρκετά φαινόμενα διαπλοκής συμφερόντων και χορηγιών σε διατροφολόγους. Ο κόσμος πρέπει να είναι πολύ σκεπτικός.\nΤι άλλα ενδιαφέροντα και ασχολίες έχεις πέραν της γυμναστικής και της διατροφής;\nΧωρίς να θέλω να το παίξω κουλτούρα, μ’ αρέσει να διαβάζω αρκετά. Βασικά έχω εξελιχθεί σε μεγάλο “φυτό“. Έπρεπε να περάσουν κάποια χρόνια από το λύκειο για να συμφιλιωθώ με το διάβασμα φυσικά. Το διάβασμα μ’ αρέσει για τον ίδιο λόγο που μ’ αρέσει να ευχαριστιέμαι την παρέα κάποιων ανθρώπων δια ζώσης, γιατί νιώθω ότι έχουν μια ενδιαφέρουσα ιστορία να μου διηγηθούν ή να με κάνουν να δω για λίγο τον κόσμο από τα μάτια τους. Από μία οπτική “alpha male” μου αρέσουν πολύ τα αυτοκίνητα, αλλά πάλι είμαι υπέρ της science based προσέγγισης, όποιος έχει παρακολουθήσει τον Ιαβέρη να μιλά για οδική ασφάλεια θα με καταλάβει.\nΌσον αφορά τι θα ήθελα να σπουδάσω περαιτέρω. Κάτι σχετικό με ψυχολογία θα με ενδιέφερε ή ιατρική, πιο συγκεκριμένα ενδοκρινολογία. Και γαμώ τις ειδικότητες! Αλλά ακόμα και με την σκέψη ότι πρέπει να μπαίνω στην διαδικασία εξετάσεων, ειδικά εδώ στην Ελλάδα, στην αβεβαιότητα, ποιος θα με κρίνει και με τι κριτήρια, γίνομαι αρκετά διστακτικός. Χώρια που με το διαδίκτυο μπορείς να έχεις πρόσβαση σε πάρα πολλές πληροφορίες. Αυτήν την στιγμή δεν είμαι πολύ motivated να κινητοποιηθώ για άλλη μία διαπίστευση σπουδών — και που απλά διαβάζω πράγματα είναι μία χαρά.


Ο μισός τουρκικός στόλος σε Αιγαίο και Νότια της Κρήτης | NewsNowgr.com\nΟ μισός τουρκικός στόλος σε Αιγαίο και Νότια της Κρήτης\nΜε νέο ρεκόρ υπερπτήσεων η Άγκυρα δοκιμάζει τις Ελληνικές αντοχές\nΟ Ερντογάν έχει θέσει σε πλήρη εφαρμογή το σχέδιο μόνιμης παρουσίας του Τουρκικού στόλου σε όλες τις περιοχές ‘’ενδιαφέροντος’’.\nΜε επίδειξη δύναμης και κατακόρυφη κλιμάκωση της έντασης στο Αιγαίο απαντά η Άγκυρα μετά την αποτυχημένη-τουλάχιστον προς το παρόν-προσπάθειά της να καθορίσει τις εξελίξεις στη Λιβύη.\nΤις τελευταίες ώρες σχεδόν ο μισός Τουρκικός στόλος έχει αναπτυχθεί τόσο στο Βορειοανατολικό Αιγαίο όσο και Νοτιοανατολικά της Κρήτης. Με μια σειρά παράτυπων Navtex το Τουρκικό πολεμικό ναυτικό έχει δεσμεύσει για τις επόμενες ημέρες μεγάλες θαλάσσιες περιοχές στο Αιγαίο, στη θάλασσα του Καστελόριζου αλλά και στην θαλάσσια ζώνη όπου συνορεύουν όπως προκλητικά υποστηρίζει η Τουρκική και η Λιβυκή ΑΟΖ.\nΤαυτόχρονα εξέδωσε μια ακόμη navtex για έρευνες του ORUC REIS έως και τα μέσα Απριλίου στα Δυτικά όρια της Κυπριακής υφαλοκρηπίδας στα σύνορα με την Ελληνική και σε περιοχές που περιλαμβάνουν μέρος των Κυπριακών Οικοπέδων 4,5\n. Όπως άλλωστε εκτιμούν οι Έλληνες Επιτελείς η Άγκυρα προς το παρόν θέλει να συντηρήσει την ένταση σε Αιγαίο και Ανατολική Μεσόγειο και ανάλογα με τις εξελίξεις να προχωρήσει στο επόμενό της βήμα δηλαδή σε αποστολή ερευνητικού μέσα σε περιοχή Ελληνικής κυριαρχίας. Είτε στη θάλασσα του Καστελόριζου είτε Νότια της Κρήτης.\nΣτόχος της Τουρκίας σύμφωνα με στρατιωτικές πηγές είναι να δείξει ότι οι αξιώσεις της στο Αιγαίο, στην Κύπρο και στην περιοχή γύρω από το Καστελόριζο παραμένουν ανοιχτές όσο βρίσκεται σε εξέλιξη η προσπάθειά της να διεισδύσει στη Λιβύη. Σε αυτή την κατεύθυνση ήταν η απόφαση για νέες μαζικές υπερπτήσεις πάνω από Ελληνικά νησιά.27 φορές πέταξαν οπλισμένοι οι Τούρκοι πιλότοι ακόμα και πάνω από κατοικημένα νησιά στο Κεντρικό Αιγαίο ξεπερνώντας κάθε ρεκόρ.\nΌλες οι ενδείξεις δείχνουν ότι ο Ερντογάν έχει θέσει σε πλήρη εφαρμογή το σχέδιο μόνιμης παρουσίας του Τουρκικού στόλου σε όλες τις περιοχές ‘’ενδιαφέροντος’’. Και πλέον έπειτα από την υπογραφή του μνημονίου με την κυβέρνηση της Τρίπολης έχει επεκτείνει τον χώρο δράσης των πλοίων του έως και το Λιβυκό Πέλαγος. Εκτός από μεγάλες μονάδες επιφανείας-φρεγάτες και κορβέτες-σταθερή παρουσία σε ολόκληρη τη θαλάσσια περιοχή από την Κύπρο έως και τις ακτές της Λιβύης έχουν πλέον και τα Τουρκικά υποβρύχια.\nΟι Τούρκοι Επιτελείς γνωρίζουν πάντως ότι ο βαθμός δυσκολίας για ναυτικές επιχειρήσεις Νότια της Κρήτης στο Λιβυκό Πέλαγος είναι υψηλός ειδικά όσο δεν έχουν την δυνατότητα δημιουργίας ναυτικής βάσης στην Τρίπολη.\nΗ αποχώρηση του Στρατηγού Χάφταρ από το τραπέζι των διαπραγματεύσεων στη Μόσχα όπως έδειξε και η οργισμένη αντίδραση Ερντογάν ενόχλησε έντονα την Άγκυρα. Θεωρείται δεδομένο ότι τις επόμενες ημέρες και έως τη διάσκεψη του Βερολίνου για το Λιβυκό η Τουρκία θα εξαντλήσει κάθε τρόπο και μέσο για να πιέσει με στόχο να βρεθεί λύση η οποία θα την καθιστά παράγοντα στην περιοχή.\nΗ αποκάλυψη άλλωστε του Χαλίφα Χάφταρ για το σχέδιο λύσης το οποίο πρότεινε η Άγκυρα δεν αφήνει την παραμικρή αμφιβολία για το στόχο της Τουρκίας να εμφανιστεί ως προστάτιδα δύναμη και φυσικά να υπερασπιστεί τη συμφωνία της με την κυβέρνηση της Τρίπολης για τις θαλάσσιες ζώνες.\nΑλλά ακόμα και σε περίπτωση που δεν θα ευοδωθούν τα Τουρκικά σχέδια για την κατάσταση στη Λιβύη όπως εκτιμάται στο Ελληνικό Επιτελείο η Άγκυρα θα επιχειρήσει με κάθε τρόπο να κρατήσει μέσα στο ‘’κάδρο’’ των διεκδικήσεών της την θαλάσσια περιοχή Νότια της Κρήτης επικαλούμενη τη συμφωνία με την αναγνωρισμένη κυβέρνηση της Λιβύης.\nΔεν θα είναι του χρόνου η Μπόμπα στο «The Voice»...\nΚαθηγητής Πανεπιστημίου Κρήτης: «Φταίνε οι μετανάστες για την εξάπλωση του κοροναϊού - Αποτελούν τους μισούς νοσηλευόμενους»